Potpisnici nesporazuma i šire - Kosovski Srbi i briselski sporazum - Nedeljnik Vreme\nDOLAZAK NA RAZGOVORE U VLADU: Radenko Nedeljković, Dragiša Milović, Slaviša Ristić;... / fotografije: fonet\nSrbe koji se sporazumu još opiru Vlada će ignorisanjem na kraju marginalizovati, ali to ne umanjuje činjenicu da uoči potpisivanja sporazuma niko od tri grupe predstavnika Srba sa Kosova nije oko toga konsultovan\nŠirok front za podršku Briselskom sporazumu, koji je vladajuća koalicija nastojala da obezbedi uoči njegovog potpisivanja, ima jednu rupu. Vlada Srbije nije na vreme obezbedila saglasnost i podršku za sprovođenje sporazuma Srba na severu Kosova. U trenutku pisanja ovog teksta (utorak po podne) upravo je priveden kraju sastanak pet načelnika kosovskih okruga sa premijerom Ivicom Dačićem i prvim potpredsednikom Vlade Aleksandrom Vučićem. Reč je, zapravo, o pokušaju da se nadoknadi propust iz perioda koji je prethodio potpisivanju sporazuma.\nNačelnik Prizrenskog okruga Jovica Budurić, odmah po završetku susreta sa premijerom i prvim potpredsednikom Vlade, rekao je novinarima da su na sastanku načinjeni kvalitetni pomaci i da su približeni stavovi, ali da ne može da kaže da je prihvaćena implementacija briselskog sporazuma. Budurić je dodao da će detalji o implementaciji briselskog sporazuma biti dalje razrađeni tokom predstojeće Vučićeve posete Kosovu, najavljene za 12. maj: "Prvi put imamo kvalitetne pomake što se tiče severa i juga", rekao je Budurić i dodao da su načelnici okruga izneli pojedinačne probleme, jer su svi okruzi specifični. Ne mogu da kažem da je prihvaćena implementacija, ali imali smo konstruktivne razgovore i sve treba da se dogovori na terenu tokom Vučićeve posete."\nNačelnici okruga su na sastanku, kako je dodao Budurić, dobili uveravanja da nema rokova, niti uslovljavanja za primenu briselskog sporazuma, ali da bi bilo dobro da se on što pre primeni, makar delimično. Međutim, na sastanku nije konkretno razmatrano koji deo sporazuma treba što pre implementirati i da će konkretne odluke biti donete tokom Vučićeve posete Kosovu.\nBudurić je precizirao da će Vučić u nedelju, 12. maja, obići severnu Kosovsku Mitrovicu, gde će razgovarati sa predsednicima opština sa severa, lokalnim odbornicima, ljudima u skupštini i onima koji rade u srpskim institucijama. "Videćemo se u skoro svim opštinama gde ima dosta Srba. Obići ćemo ceo prostor i na licu mesta ćemo se dogovoriti kada je u pitanju implementacija u kom smeru treba da se vode akcije i kako da zadržimo ljude na tim prostorima", rekao je Budurić i dodao da se pravi opširan projekat povratka ljudi na Kosovo i Metohiju.\nMITING I ORGANIZATORI: Na pitanje da li će biti razgovora sa Srbima u kosovskim institucijama, Budurić je odgovorio da neće, jer su "oni bili najveći zagovornici svega negativnog u Briselu". Sastanak u Vladi Srbije, kome su prisustvovali i načelnik Kosovskog okruga Vladeta Kostić, načelnik Kosovsko-mitrovačkog okruga Radenko Nedeljković, načelnica Pećkog okruga Vinka Radosavljević i načelnik Kosovsko-pomoravskog Srđan Mitrović, trajao je oko dva sata. Prethodni sastanak predstavnika Srba sa severa Kosova, koji je imao za cilj postizanje saglasnosti oko primene briselskog sporazuma, održan je 30. aprila u Beogradu i tada nije postignut dogovor, jer se kosovski Srbi protive njegovoj primeni.\nNo, iako su nakon sastanka održanog 7. maja predstavnici Srba sa Kosova koje čine načelnici okruga makar donekle pacifikovani, ostaje još jedna struja koja se sporazumu protivi. Srbi sa severa Kosova zakazali su za petak, 10. maj, u 12.44 minuta, protest u Beogradu, na kom će izraziti nezadovoljstvo zbog potpisivanja sporazuma sa Prištinom.\nProtest pod sloganom "Ostajemo u Srbiji" najavljen je kao "svesrpski", a najavljeno je i da se očekuje dolazak "Srba sa celog KiM, iz Crne Gore, Republike Srpske i dijaspore, kao i predstavnika SPC". Protest je za sada dobio podršku Demokratske stranke Srbije i Pokreta "Dveri". U DSS-u su rekli da će ova stranka učestvovati na mitingu na koji "Srbi sa KiM pozivaju sve građane koji Kosovo smatraju delom Srbije i protive se Sporazumu iz Brisela", ali da još nije odlučeno da li će se neko od njenih zvaničnika i obratiti. Očekuje se da protest podrži i SRS. Za pokret Dveri, skup 10. maja je "datum za ujedinjenje patriotskog bloka". Boško Obradović, član Starešinstva Dveri, rekao je za Danas da će ovaj pokret aktivno učestvovati mitingu kosovskih Srba. "Cilj stvaranja patriotskog bloka je pre svega pružanje otpora sprovođenju Sporazuma Beograda i Prištine, kao i zahtev za ostavku vlade. Tek kasnije moguće su predizborne i postizborne koalicione saradnje. Dveri su učestvovale na svim dosadašnjim protestima protiv Sporazuma koje su organizovale i DSS, i SRS i patriotske organizacije. U Srbiji je potrebna protivteža koaliciji nastaloj od delova stare i nove vlade, a vododelnica je odnos prema KiM i ulasku u EU", rekao je Obradović.\nS obzirom na to da su načelnici okruga donekle približili stavove sa Vladom Srbije, ostaje pitanje ko organizuje protest i ko su legitimni predstavnici Srba sa severa Kosova. Kao glavne protivnike sporazuma i one koji insistiraju na referendumu o ovom pitanju, beogradska štampa označava predsednike četiri opštine na severu: Kosovska Mitrovica, Zvečan i Zubin Potok, načelnika kosovskomitrovačkog Okruga Radenka Nedeljkovića i zamenika direktora Vladine kancelarije za KiM Krstimira Pantića, inače bivšeg predsednika opštine Kosovska Mitrovica.\nPREDSEDNICI I OPŠTINE: Kada je reč o legitimitetu, treba istaći da su svim lokalnim funkcionerima na centralnom i na severnom Kosovu mandati istekli prošle godine, kada su u Srbiji bili održani lokalni izbori. Lokalnih izbora u to vreme na Kosovu nije bilo, tako da problem legaliteta i legitimiteta ostaje.\nPredsednik opštine Zubin Potok Slaviša Ristić i opštine Zvečan Dragiša Milović su funkcioneri Demokratske stranke Srbije, a zamenik direktora Kancelarije za KiM Krstimir Pantić je iz Srpske napredne stranke.\nPredsednik opštine Zubin Potok Slaviša Ristić funkcioner je DSS-a, a član je Glavnog odbora te stranke od njenog osnivanja. Diplomirani je ekonomista, a za predsednika opštine Zubin Potok izabran je dva puta, 2002. i 2008. godine. Njegov drugi mandat je, kao i u drugim opštinama sa srpskom većinom, osporavao tadašnji šef Unmika Joahim Riker. Takav Rikerov stav Ristić je 2008. godine okarakterisao kao kršenje Rezolucije 1244, čime je, smatra Ristić, šef Unmika izgubio pravo da bilo koga imenuje ili razrešava: "Unmiku jedino preostaje da prizna izbornu volju srpskog naroda. Prema tome, on više nema mandat da bilo šta uradi", kazao je Ristić. Međutim, upućeni kažu da ima ubedljivo najveći ugled među Srbima sa severnog Kosova. Zbog bliskosti sa prvim čovekom DSS-a na Kosovu, Markom Jakšićem, veruje se da je pod direktnim uticajem Vojislava Koštunice.\nPredsednik opštine Zvečan je ortoped Dragiša Milović, takođe iz DSS-a. Takođe je dva puta biran na mesto predsednika opštine i takođe je pod direktnim uticajem okruženja predsednika DSS-a. Kažu da se najbolje snalazi pred kamerama od svih predsednika opština, zbog čega se često u ime svih obraća medijima. Od početka krize na barikadama, krajem jula 2011, iskazivao je nepoverenje prema pregovaračima koje je delegirala tadašnja Vlada.\nPredsednik opštine Leposavić, Dragiša Vasić postavljen je na tu funkciju nakon što je 28. februara raskinuta koaliciona saradnja između Demokratske stranke i SNS-a, a dotadašnji predsednik opštine, Branko Ninić iz DS-a smenjen. Vasić, inače kadar SNS-a, u principu se protivi sporazumu, ali je njegov stav nešto umereniji nego u slučaju drugih predsednika opština sa severa Kosova. "Očekujem da probamo i da pokušamo da pronađemo rešenje koje bi bilo zadovoljavajuće za narod severa Kosova. Briselski sporazum u svakom slučaju nije zadovoljavajući za sever Kosova. Međutim, ako se nađu neka alternativna rešenja i bilo šta se dogovorimo sad sa gospodinom Vučićem, mi ćemo to probati da implementiramo. S tim da ukoliko se to našem narodu ne bi svidelo, odnosno ako ne bude odgovaralo, mi zaista ne možemo da prihvatimo nešto što vodi naš narod u albansku državu", rekao je Vasić 25. aprila, nakon sastanka sa Aleksandrom Vučićem.\nVerovatno najznačajnija figura među liderima Srba sa severa Kosova jeste Krstimir Pantić, funkcioner Srpske napredne stranke. Izabran je za predsednika Skupštine opštine Kosovska Mitrovica oktobra 2010. godine, kada je smenjena dotadašnja lokalna vlast, koju su činili predstavnici "demokratskog bloka". Spekulisalo se da je produžena ruka kontroverznog biznismena Zvonka Veselinovića iz Mitrovice, koji se po medijima karakteriše kao glavni čovek u lancu šverca benzina i organizator barikada na severu Kosova. Njegov izbor su neočekivano podržala i dva odbornika SDPS-a Rasima Ljajića. Pantić uglavnom izbegava susrete sa predsednikom Srbije Borisom Tadićem. U februaru ove godine podneo je ostavku na mesto predsednika opštine Kosovska Mitrovica zbog prethodnog imenovanja na mesto zamenika direktora vladine Kancelarije za Kosovo i Metohiju.\nSvojevremeno su mu srpski tabloidi zamerali činjenicu da je kao prvi čovek opštine Kosovska Mitrovica uzeo stipendiju Ministarstva za zajednice i povratak u Vladi Kosova za doktorske studije na Tehnološko-metalurškom fakultetu u Beogradu, u iznosu od 90.000 dinara. On je objasnio da je u trenutku podnošenja zahteva za školarinu imao mesečna primanja od svega 11.000 dinara: "Nemam šta da krijem, tražio sam stipendiju od tadašnjeg ministra Bobana Stankovića zbog nezavidne materijalne situacije u kojoj sam se našao. Primao sam samo 11.000 dinara od Nacionalne službe za zapošljavanje i sa tim novcem sam mogao samo da izdržavam ženu i četvorogodišnju ćerku. Nisam imao para za školarinu za doktorske studije", rekao je Pantić i dodao: "Nisam ni dinar primio od Albanaca, to je finansirao Unmik." U njegovom "zahtevu za sponzorisanje doktorskih studija" sa potpisom tadašnjeg kosovskog ministra za zajednice i povratak Bobana Stankovića, navodi se da je Pantić tražio stipendiju od Vlade Kosova kao rukovodilac kancelarije tog ministarstva.\nNačelnik kosovskomitrovačkog okruga Radenko Nedeljković jedan je od šest odbornika u opštini Kosovske Mitrovice koji su napustili odbornički klub Demokratske stranke nakon potpisivanja sporazuma u Briselu.\nSA KONSENZUSOM I BEZ NJEGA: U čitavoj priči oko podrške koju bi Srbi sa Kosova mogli da daju sporazumu sa Prištinom, potpuno su skrajnuti Srbi koji žive južno od Ibra. U trenutku kada su, 30. aprila, predstavnici Srba sa Severa ulazili u zgradu Vlade, dvadesetak predstavnika Srba iz drugih delova Kosova ostalo je ispred zgrade, jer nisu pozvani na sastanak sa premijerom Dačićem. Predsednik opštine Štrpce Zvonko Mihajlović je ispred zgrade Vlade rekao lideru SNV severnog Kosova i Metohije Milanu Ivanoviću da se Srbi iz južnog Kosova osećaju diskriminisano i da smatraju da nije u redu što ne prisustvuju sastanku, kao i što su Srbi sa severa Kosova ušli u zgradu Vlade, a da ih "nisu ni pogledali". Mihajlović je zamolio Ivanovića da ostalim učesnicima sastanka prenese želju da i predstavnici Srba južno od Ibra učestvuju u razgovorima. On je ranije kazao da se predstavnici Srba u centralnom i južnom Kosovu takođe protive sporazumu jer ne žele da žive u kosovskoj državi.\nNo, iako su predsednici opština južno od Ibra: Štrpca, Prištine, Kosovog Polja, Lipljana, Vučitrna, Kosovske Kamenice, Kline i Orahovca, protiv sporazuma sa Prištinom, u utorak uveče stigla je vest da su načelnici njihovih okruga prihvatili sporazum, dok oni sa severa i dalje pružaju otpor. "Načelnici okruga sa Kosova južno od Ibra prihvatili su sporazum sa Prištinom na sastanku sa najvišim rukovodiocima Srbije, dok načelnici sa severa i dalje odbijaju da to učine", rekao je potpredsednik Vlade Aleksandar Vučić. Prema njegovim rečima, na sastanku je došlo do pomaka, ali konsenzus sa kosovskim Srbima nije postignut, pa će tokom posete Kosovu u nedelju biti nastavljeni razgovori. "Najveći deo vremena provešćemo na severu Kosova i Metohije. Očekujem da budu prisutni odbornici sve četiri opštine sa severa – Kosovske Mitrovice, Leposavića, Zvečana i Zubinog Potoka. Bez obzira što su neki već izgubili legitimitet, nemam bojazni da razgovaram sa svima, da im izložim argumente cele Srbije", izjavio je Vučić. Upravo je problem legitimiteta, s obzirom na istekle mandate ono što unosi najveći problem oko toga ko su predstavnici Srba sa Kosova. U tom smislu, Vlada je pronašla solomonsko rešenje tako što je pozvala na sastanak načelnike okruga, a ne predsednike opština. Međutim, teško da će im to pomoći da slome otpor koji Srbi sa Kosova, ili bar deo njih, pruža sporazumu. Postignuta saglasnost na sastanku održanom 7. maja verovatno je samo formalne prirode. Istovremeno, potpuno su preskočeni, štaviše, zaboravljeni, predstavnici Srba koji sede u kosovskom parlamentu i participiraju u Vladi Kosova, čineći tako još jednu grupu koja ima pravo da sebe nazove "predstavnici Srba sa Kosova". Trenutno se, zapravo, jedino oni ne protive sporazumu. Poslanica Jedinstvene srpske liste u kosovskom parlamentu Rada Trajković izjavila je svega nekoliko sati pre sastanka Dačića i Vučića sa načelnicima okruga da je briselski sporazum šansa za sve Srbe na Kosovu i Metohiji. "Imaćemo jedinstven politički nastup sa Srbima sa severa Kosova, što do sada nije bila realnost. Taj sporazum zaista za sve nas predstavlja jednu šansu u smislu, pre svega, jedinstvenog nastupa svih Srba koji su ostali da žive na Kosovu", rekla je Trajković za RTS. Upitana da li je kompromis sa Srbima sa severa Kosova u vezi sa primenom tog sporazuma na vidiku, Trajković je kazala da Srbi nemaju izlaz i da im je potrebno da dobiju garancije da nikada neće biti odbačeni, a da država sa druge strane zna da je oni neće kompromitovati u smislu onoga na šta se obavezala i prihvatila kao obavezu. Na pitanje zašto je Srbima južno od Ibra važno da se nađu za istim stolom sa predstavnicima Srba sa severa i predstavnicima vlade, Trajković je rekla da je to zato što su Srbi južno od Ibra u kontinuitetu ostavljani po strani. Govoreći o primeni briselskog sporazuma, Trajković je navela da će primena biti teška, ali da je obavezujuća. Ona je dodala da se srpska zajednica legalizuje i da postaje priznata institucija preko koje će Srbi moći da razgovaraju i artikulišu svoje zahteve, što je do sada bilo nemoguće, a da je primena sporazuma veoma važna i zbog rešavanja bezbednosnih problema na Kosovu.\nPo svemu sudeći, one koji se sporazumu još uvek opiru, Vlada će ignorisanjem na kraju marginalizovati. Ali to ne umanjuje činjenicu da je uoči potpisivanja sporazuma napravljena greška u koracima i da niko od tri grupe predstavnika Srba sa Kosova nije oko toga konsultovan. To ide u prilog tezi da je sporazum potpisan pod pritiskom, a ne iz iskrene vere u to da problem Kosova i građana srpske nacionalnosti koji tamo žive treba rešiti i uvesti u normalne tokove. Uz sve to, treba imati na umu da, bez podrške Srba sa Kosova, implementacija sporazuma možda neće biti sprečena, ali će svakako biti otežana.\nPROTIV SPORAZUMA U BRISELU: Demonstracije u Kosovskoj Mitrovici foto: epa


Vranjanci stižu u Borču sa velikim optimizmom (VIDEO) - www.lobi-info.rs\nBojan K. 30. marta 2017., 15:26 3.6k Views\nU subotu 1. aprila na Vizelj Parku se igra 20. kolo Prve lige Srbije gde će naš BSK biti domaćin Dinamu iz Vranja koji sa velikim optimizmom dolazi u Borču.\n– Znamo da nas u Borči protiv domaće ekipe BSK-a očekuje težak meč, jer se radi o dobrom protivniku, ali Dinamo igra ofanzivno i uvek na pobedu. Očekujem da ćemo i na ovom gostovanju pokazati da igramo najlepši fudbal u Prvoj ligi – poručio je na današnjoj konferenciji za medije Dragan Antić, trener Dinama\nČuvar mreže Vranjanaca Miloš Vesić je naglasio da ekipa igra protiv tima koji je veoma uspešan kao domaćin.\n– Biće teško, ali verujem u našu ekipu i nadam se povoljnom rezultatu na ovom gostovanju – rekao je Vesić.\nU prolećnom delu sezone Dinamo ima bolji skor od BSK-a, jer su na četiri utakmice skupili čak 10 bodova od maksmalnih 12. Ni BSK nije loš, jer je zabeležio dve pobede i po jednu nerešenu i poraz što je 7 bodova.\nInače na tabeli PLS Dinamo zauzima 8. mesto sa 26 osvojenih bodova, što je za dva više od BSK-a koji je na 12. poziciji.\nSve ovo nam govori da nas ovog vikenda (Subota, 1. april u 15.30h, Vizelj Park) očekuje dobar fubalski meč u Borči, zato dragi sugrađani pordžite naš najveći klub na levoj obali.\nPrethodna objava OPREZNO: Dva udesa na Zrenaninskom putu u Borči\nSledeća objava Evo kako su glasali građani Opštine Palilula


REZULTATI RADA: Tokom 2019 kroz projektne aktivnosti i volonterske akcije uključili 838 lica – NVO Multimedijal Montenegro\nNVO Multimedijal Montenegro tokom 2019. realizovala 48 aktivnosti\nU projekte uključili 838 osoba\nOd realizovanih aktivnosti devet se odnosi na EU integracije, 14 na oblast\npoljoprivrede, po jedna na turizam i zaštitu životne sredine, sedam na kulturu i kreativne\nindustrije i 16 na projekte sa fokusom na mlade ljude, kazao je predsjednik te NVO,\nTokom 2019. godine Nevladina organizacija Multimedijal Montenegro realizovala je 48\naktivnosti u koje je bilo uključeno 838 osoba iz opština Bijelo Polje, Berane, Mojkovac,\nKolašin, Pljevlja, Petnjica, Plav, Gusinje i Rožaje.\nOd tog broja, u aktivnosti su bila uključena 134 državna službenika, 27 domaćih i\nstranih experata, 150 sugrađana i mladih ljudi iz domena kulture i kreativnih industrija,\n35 osoba iz NVO sektora, 250 poljoprivrednika i 225 mladih ljudi.\n“Od realizovanih aktivnosti devet se odnosi na EU integracije, 14 na oblast\nindustrije i 16 na projekte sa fokusom na mlade ljude”, kazao je predsjednik te NVO,\nTokom godine na izmaku, kako je rekao, sproveli su četiri volonterske akcije, izradili 52\nmultimedijalna sadržaja i tri web sajta, objavli tri publikacije, učestvovali na više od 50\nsastanaka, konferencija, treninga i okruglih stolova od značaja za lokalni, državni i\nmeđunarodni NVO sektor.\n“Takođe, učestvovali smo u radu pet savjeta i radnih grupa – tri lokalne i dvije državne,\ndva puta smo koristili insitiut ‘slobodne stolice’ u bijelopoljskoj Skupštini, organizovali 14\ntreninga i predavanja. Sarađivali smo sa 12 lokalnih, državnih i međunarodnih institucija\ni u saradnji sa njima realizovali šest aktivnosti”, dodao je Đukić.\nOsim toga, kako je kazao, tokom 2019. ta NVO sprovela je pet kampanja u štampanim i\nelektronskim medijima, a aktivnosti su im objavljene više od 200 puta.\n“Sve nabrojano je pokazatelj da mali tim naše NVO ima potencijal i može učiniti velike\nstvari za lokalnu zajednicu, sjeverni region i državu. Za 2020. godinu imamo ozbiljne\nplanove i razrađenu strategiju djelovanja i uvjereni smo sa možemo unaprijediti stanje u\nBijelom Polju, sjevernom regionu i državi, odgovoriti na izazove sa kojima se suočavaju\ngrađani i institucije. Fokus našeg djelovanja i dalje će biti na mladim ljudima, promociji i\nodrživom korišćenju prirodnih resursa i EU integracijama. Pozivamo vas da se uključite\nu naše projektne aktivnosti, jer smo uvijek otvoreni za konstruktivne predloge i\nsugestije”, rekao je Đukić.


screenshot Tanjug video\nBEOGRAD- Novi predsednik Privredne komore Srbije (PKS) Željko Sertić najavio je danas da će novo rukovodstvo te komore u roku od dva do tri meseca imati vrlo konkretne rezultate, a da će apsolutni imperativ u tom periodu biti reforma komorskog sistema.\n"Apsolutni imperativ je reforma komorskog sistema, da bismo pomogli privredi i napravili korake prema vladi i da bi glas privrede bio jači moramo unutrašnji deo komorskog sistema reformisati. To znači na jednom nivou menadžerski deo, operativnosti, servisi prema privredi moraju da budu kvalitetniji, mora da se sinhronizuje celo područje rada PKS i regionalnih komora", rekao je Sertić za RTS.\nUz napomenu da su mala i srednja preduzeća najefektniji deo privrede u celoj Evropi i svetu, Sertić je kazao da će jedan od prioriteta biti njihovo izjednačavanje u odnosu na velike sisteme.\n"Mala i srednja preduzeća kod nas do sada nisu imala dovoljno snažan glas.U narednom periodu ćemo gledati da to izjednačimo, jednak glas će imati i mala preduzeća i veliki sistemi, to je naša obaveza", rekao je Sertić.\nUpitan za saradnju sa vladom, Sertić je dodao da je ideja novog rukovodstva PKS da ta komora dobije veći integritet i autoritet od strane privrede i da će od tog momenta moći da poveća uticaj na državne organe.\n"Trenutno komorski sistem i utiče i radi sa resornim ministarstvima, ali taj uticaj treba da bude značajniji i veći", kazao je Sertić.\nJedan od zadataka, kako je najavio, u narednom periodu biće i podizanje konkurentnosi naših preduzeća na nivo na koji na njih neće uticati svetska ekonomska kriza.\nTagovi: Privredna komora Srbije, Željko Sertić, reforme


Prolećni Festival zdravlja Beograd 2013\nProlećni Cryo-Save (Krio-sejv) festival zdravlja – ishrane, dijetetike, wellness-a, alternativne medicine, zdravstvene i kozmetičke nege, biće održan u utorak i sredu, 26. i 27. marta 2013. godine, od 10 do 20 sati u Domu omladine (Makedonska ulica 22) u centru Beograda.\nOpširnije: Prolećni Festival zdravlja...\n15.februar - Međunarodni dan dece obolele od malignih bolesti\nMeđunarodni dan dece obolele od malignih bolesti samo je jedna od prilika da se deci i njihovim porodicama u borbi sa ovom bolešću pruži podrška, ali i da se opšta javnost podseti na veličinu ovog problema.\nOpširnije: 15.februar - Međunarodni dan...\nPodržimo projekat studenata medicine "Jesti ili ne jesti - Pitanje je sad"\nU toku je konkurs za projekte u okviru kampanje ,,Stvarno važno'' (stvarnovazno.org), a među mnoštvom različitih projekata izdvaja se i projekat jedne od prvih studentski organizacija medicinara (SUMC) pod nazivom ,, Jesti ili ne jesti - Pitanje je sad''. Možete glasati za ovaj projekat na sledećem linku (klikni link).\nOpširnije: Podržimo projekat studenata...\nPodrška akciji - ''Bolnica za medvediće''\nU kontaktu sa studentima medicine iz Beograda saznali smo za više nego zanimljivu i humanu akciju pod nazivom ''Bolnica za medvediće''. U prilogu Vam donosimo najznačajnije detalje akcije kao i kontakte ukoliko želite da se priključite projektu.\nOpširnije: Podrška akciji - ''Bolnica...\nPotpisan protokol između službi za zapošljavanje Nemačke i Srbije\nSavezna agencija za zapošljavanje Nemačke i Nacionalna služba za zapošljavanje Srbije potpisale su Sporazum o posredovanju u privremenom zapošljavanju srpskih radnika u Saveznoj Republici Nemačkoj. Na ovaj način otvorene su mogućnosti za zapošljavanje radnika za zdravstvenu negu u bolnicima i domovima za stara lica na teritoriji Nemačke. Već je dogovoreno zapošljavanje oko 250 radnika, a očekuje se da će put Nemačke prvi radnici krenuti već u aprilu, nakon završetka priprema i apliciranja kandidata na oglas. Projekat podrazumeva i pripremu radnika u Srbiji za odlazak u Nemačku, kao i podršku prilikom integracije na radnom mestu, koju pruža Nemačka organizacija za tehničku saradnju - GIZ\nOpširnije: Potpisan protokol između...\nKampanja protiv pušenja u Britaniji - šokantan video\nProgram vantelesne oplodnje u ZC Valjevo\nSvetski dan borbe protiv side - 1. decembar\nJesenji festival zdravlja Beograd\nDijetalna gazirana pića: Za ili protiv?


Klintonova se priključuje ponovnom prebrojavanju glasova u ključnim državama - 26.11.2016, Sputnik Srbija\nKlintonova se priključuje ponovnom prebrojavanju glasova u ključnim državama\nŠtab demokrata odlučio je da se pridruži bivšoj kandidatkinji stranke zelenih Džil Stajn, koja je pokrenula inicijativu da se ponovo prebroje glasovi birača u... 26.11.2016, Sputnik Srbija\npolitika, vesti, viskonsin, mičigen, pensilvanija, hilari klinton, donald tramp\n21:26 26.11.2016 (Osveženo: 21:31 26.11.2016)\n© REUTERS / Brian Snyder Hilari Klinton\nŠtab demokrata odlučio je da se pridruži bivšoj kandidatkinji stranke zelenih Džil Stajn, koja je pokrenula inicijativu da se ponovo prebroje glasovi birača u državi Viskonsin na izborima za američkog predsednika.\nPredizborni štab Hilari Klinton učestvovaće u prebrojavanju glasova birača u Viskonsinu, saopštio je pravni savetnik bivše kandidatkinje demokrata za predsednika SAD Mark Elijas.\n„Polazeći od toga da nismo otkrili nikakve realne dokaze da je bilo hakerskog napada ili pokušaja da se spolja promeni tehnologija glasanja, nismo planirali da koristimo ovu opciju. Ipak, sada kada je u državi Viskonsin inicirano ponovno prebrojavanje glasova, nameravamo da u tome učestvujemo da bismo se uverili da se ovaj proces odvija pravedno“, naveo je Elijas.\nObamina administracija priznala rezultate izbora u SAD\n26 Novembar 2016, 08:21\nGrupa stručnjaka u oblasti sajber bezbednosti ranije je saopštila da su hakeri mogli da upadnu u glasačke sisteme u Viskonsinu, Mičigenu i Pensilvaniji i predložili Klintonovoj da traži ponovno prebrojavanje glasova.\nU dve od tri države, u Pensilvaniji i Viskonsinu, novoizabrani predsednik SAD, republikanac Donald Tramp, pobedio je Klintonovu s minimalnom prednošću, dobivši ukupno 30 glasova elektora.\nKandidatkinja zelenih za predsednika SAD Džil Stejn pokrenula je peticiju da se ponovo prebroje glasovi birača u Viskonsinu. Ona ne pretenduje na pobedu ni u jednoj od ove tri države, ali saopštava da želi da doprinese preciznijem prebrojavanju glasova.\nPrema rečima Elijasa, ukoliko Stajnova uspe da pokrene proceduru ponovnog prebrojavanja glasova u Mičigenu i Pensilvaniji, predizborni tim Klintonove učestvovaće u njemu.


Somalijski pirati oslobodili grčki teretnjak\nSomalijski pirati oslobodili su grčki teretanjak sa 22 člana posade koji su bili njihovi zatočenici još od novembra, nakon što je za njih plaćen otkup.\nPrema saopštenju grčke obalske straže, teretnjak "Filica" je na putu za kenijsku luku Mombasa sa celokupnom posadom koju čine tri Grka, 18 Filipinaca i jedan Rumun. Zvaničnici su naveli da su oni dobrog zdravlja. Vlasnik broda, kompanija "Order šiping" saopštila je da je otkup plaćen, ali je odbila da predoči njegov iznos.\n"Filica", koja je plovila pod zastavom Maršalskih ostrva, oteta je 11. novembra u Adenskom zalivu dok je prevozila đubrivo iz Kuvajta u južnoafričku luku Durban.\nPirati, koji krstare kraj obala osiromašene Somalije, često mogu da zatraže i višemilionske sume za otkup otetih brodova, i da zarade bogatstvo. Propala somalijska država čitavu jednu generaciju nema vladu koja bi mogla da funkcioniše.\nUprkos međunarodnim patrolama u vodama Somalije, pirati su samo prošle godine oteli 47 brodova, a kao taoce još drže 200 pripadnika raznih posada.


Smene bi bile korak nazad | Glas javnosti\nPočetna > Republika Srpska > Smene bi bile korak nazad\nU RS se spremaju na moguće intervencije visokog predstavnika\nSmene bi bile korak nazad\nNe mogu međunarodna zajednica i OHR da preuzmu na sebe ulogu vlada, skupština, agencija, institucija i uprava na svim nivoima... OHR je u fazi kada treba da snižava svoje prisustvo i prenosi svoja ovlašćenja i obaveze\nBANJALUKA - Predsednik Narodne skupštine Republike Srpske Igor Radojičić naglasio je da „međunarodna zajednica ne može da smenjuje političare u BiH kao ranije“, jer bi to bio „korak nazad i značilo bi uspostavljanje još gore situacije nego što je to bilo pre sedam godina“.\n„Za tako nešto međunarodna zajednica nema kapacitet. OHR bi donošenjem rigoroznih odluka, koje se ne mogu tolerisati, mogao izgubiti potpuni kredibilitet u BiH“, ocenio je Radojičić. On je upozorio da vremena danas u BiH nisu ista kao što su bila 1999. godine, ističući da su se promenile okolnosti i da OHR treba da razmisli, ne dva puta, već mnogo više ako nešto nameće, jer svaku od tih odluka treba provesti.\n„Ne mogu međunarodna zajednica i OHR da preuzmu na sebe ulogu vlada, skupština, agencija, institucija i uprava na svim nivoima... OHR je u fazi kada treba da snižava svoje prisustvo i prenosi svoja ovlašćenja i obaveze na domaće organe vlasti“, naglasio je Radojičić u intervjuu Nezavisnim novinama.\nOn je istakao da „BiH treba da vode domaći izabrani političari“, jer, u protivnom, međunarodna zajednica treba da preuzme na sebe odgovornost da nije u stanju da rešava probleme. Radojičić je upozorio da je bez predsednika RS na sceni tiha blokada u funkcionisanju vlasti, ističući da će ozbiljnije posledice nastati krajem godine, jer se neće moći implementirati usvojeni zakoni.\nVisoki predstavnik Miroslav Lajčak je u petak nametnuo odluku o izmenama i dopunama Zakona o Savetu ministara BiH, od Parlamentarne skupštine BiH zatražio da izmeni poslovnik o radu oba doma, a političke lidere pozvao da uspostave mehanizam sa ciljem bolje koordinacije reformskih procesa.\nGlavne promene odnose se na pravilo kvoruma na sednicama Saveta ministara BiH, tako da ovaj organ može održati sednicu kad god je prisutna većina njegovih članova. Lajčak je uputio i instrukcije zajedničkom Kolegijumu Parlamentarne skupštine BiH, prema kojima do 1. decembra moraju biti usvojene izmene i dopune poslovnika o radu oba doma parlamenta BiH.\n„Nijedan zakon ne može biti proglašen sve dok ne dobijemo predsednika RS“, istakao je Radojičić, dodajući da je teško predvideti na koji način će biti razrešena cela stvar pre izbora novog predsednika RS.\nOn je naveo da će danas biti poznato da li će doći do dogovora na sednici Zajedničke komisije Veća naroda RS i Narodne skupštine RS i da li će privremena odluka o obavljanju nadležnosti predsednika RS biti deblokirana.\nRadojičić je rekao da će kriza biti prevaziđena prevremenim predsedničkim izborima, zakazanim za 9. decembar, i izrazio nadu da će RS brzo nakon izbora imati predsednika.\nU Banskom dvoru u Banjaluci juče je održana sednica Glavnog odbora Stranke nezavisnih socijaldemokrata (SNSD), na kojoj su donete odgovarajuće mere povodom poslednjih odluka visokog predstavnika u BiH Miroslava Lajčaka.\nSednica je sazvana na zahtev predsednika SNSD-a Milorada Dodika, koji je najavio da će ova partija izaći sa svojim programom mera u vezi sa najnovijim Lajčakovim odlukama.\nStanovi porodicama palih vojnika\nKrov nad glavom za siročiće\nTežak položaj osoba sa invaliditetom\nNe treba izazivati međunarodnu zajednicu\nStudenti očekuju pozitivan odgovor


IT tržište u Srbiji u 2018. godini poraslo osam odsto - BIZlife\n25/12/2018 | 08:37\nIT tržište u Srbiji u 2018. godini poraslo osam odsto\nDržavni sekretar u Ministarstvu trgovine, turizma i telekomunikacija Srbije Tatjana Matić saopštila je da se vrednost domaćeg tržišta informacionih tehnologija u 2018. godini procenjuje na oko 522,7 miliona evra, što je osam odsto više nego prošle godine.\nOna je, kako je saopštilo to ministarstvo, navela da se očekuje da najveći rast ima tržište IT usluga, oko 13,5 odsto, sledi tržište paketnog softvera sa rastom od oko 10,4 odsto, i isporuke IT opreme oko 2,6 odsto.\nMatić je najavila i da se prema dosadašnjim trendovima za 2018. godinu očekuje povećanje dodatne vrednosti koju su ostvarila IT preduzeća na 2,4 odsto bruto domaćeg proizvoda (BDP-a).\nOna je podsetila da su u 2017. ta preduzeća ostvarila ukupno 804,2 miliona evra dodatne vrednosti, odnosno 2,3 odsto srpskog BDP-a, što je povećanje u odnosu na godinu ranije, kada je ta vrednost iznosila 2,1 odsto BDP-a.\n“Radi nastavka ubrzanja razvoja IT tržišta i IT industrije u Srbiji koje je dostignuto u prethodnom periodu, potrebna je ekonomska i politička stabilnost, budući da IT prožima sve oblasti, počev od privrede, zdravstva, obrazovanja”, rekla je Matić.\nIstakla je da su za rast tog sektora ključna ulaganja, koja su trenutno nedovoljna i iznose 75 evra po stanovniku.\n“MOŠA”: Dobili duplu platu za decembar…greškom\nFejsbuk na vrhu liste nepoverenja\nGFI Unlimited nudi malim i srednjim preduzećima povoljno rešenje za bezbedan rad...


Energyobserver - SRBIJA / TOYOTA COROLLA 1.8 HYBRID IZABRANA ZA EKO AUTO 2019. / AUTOR: VLADIMIR SPASIĆ / BGEN\nIzbor su, osmi put za redom, organizovali Metro Market u saradnji sa Privrednom komorom Srbije (PKS), Agencijom za zaštitu životne sredine, Agencijom za bezbednost saobraćaja, Centrom za motorna vozila Auto-moto saveza Srbije (AMSS), portalom Balkan Green Energy News (Centar za promociju održivog razvoja – CPOR) i časopisom Eko-mobilnost.\nU konkurenciji za EKO Auto 2019. bilo je još 11 automobila, a nagradu je dodelio Goran Trivan, ministar zaštite životne sredine. On je uručio i priznanje za doprinos očuvanju životne sredine Miodragu Gluščeviću, šefu Odeljenja za komunalna i pitanja urbanizma i zaštite životne sredine SKGO, za akciju Dan bez automobila u gradovima i opštinama.\nToyota prvi hibrid proizvela pre 22 godine\nPosle primanja nagrade Robert Lukić, generalni direktor kompanije Toyota Srbije, izjavio je da su stručnjaci kompanije Toyota razmišljajući o budućnosti proizvodnje automobila pre 22 godine došli na ideju da proizvedu hibridni auto i tako je nastala Toyota Prius.\nToyota se, takođe, trudi i da sama proizvodnja automobila ne zagađuje životnu sredinu, pa je veoma blizu da ta proizvodnja ne utiče negativno na okolinu, istakao je Lukić, i dodao da su u Srbiji prošle godine prodali 200 hibrida.\nMinistar Goran Trivan je podsetio da su glavni uzroci zagađenog vazduha elektrane na ugalj, individualna ložišta i saobraćaj, kao i da je broj smrtnih slučajeva zbog zagađenog vazduha oko 6.500 građana na godišnjem niovu.\nKada je reč o saobraćaju, Ministarstvo je predložilo zabranu uvoza polovnih vozila starijih od deset godina i subvencije za električna i hibridna vozila.\n“Podaci govore da je više od 50% odsto vozila u Srbiji starije od 10 godina, i tu će mnogi spominjati ekonomske razloge da se ne uvede zabrana, ali mislim da je zdravlje važnije od svega”, istakao je on.\nUz promenu svesti građana do čistije životne sredine\nU situaciji kada su građani u lošoj materijalnoj situaciji, promena svesti je ključna, rekao je Filip Radović, direktor Agencije za zaštitu životne sredine i član žirija.\nTo je, kako je naveo, način da promenimo stvari u ovoj oblasti, a akcije kao što je izbor za EKO auto pomažu u podizanju svesti građana.\nDušan Stokić, predsednik žirija i šef Službe za životnu sredinu, tehničke propise, kvalitet i društvenu odgovornost u PKS, rekao je da je jačanje ekološke svesti jedan od tri glavna cilja ove akcije.\nOn je istakao da su druga dva cilja – podsticanje proizvođača i uvoznika da plasiraju automobile koji ne zagađuju životnu sredinu, kao i uvođenje subvencija za kupce električnih i hibridnih automobila.


Godine nad godinama « Krize – Izveštavanje u kriznim situacijama :: Filozofski fakultet, Novi Sad\n« Demonstranti poručuju – nema odustajanja!\nEksplozije i detonacije »\nDemonstracije se u Velikom rečniku stranih reči i izraza Ivana Klajna i Milana Šipke definišu kao „javno izražavanje nezadovoljstva ili negodovanja protiv koga ili čega“. U Srbiji se na pomen ovog termina uglavnom pomisli na negodovanje upereno protiv režima, pa samim tim na nešto bližu istoriju, odnosno na 5. oktobar i devetomartovske demonstracije. Ako se posegne malo dalje u prošlost, najčešće pominjane i najkontroverznije jesu studentske „hipi“ demonstracije iz 1968. godine.\nDemonstracije koje su promenile tok istorije u Srbiji jesu one koje su kulminirale 5. oktobra 2000. godine, kada je, nakon objavljivanja da je opozicioni kandidat Vojislav Koštunica na predsedničkim izborima dobio 49% glasova i da će biti održan drugi izborni krug, Demokratska opozicija Srbije, predvođena liderom Demokratske stranke Zoranom Đinđićem, pozvala građane da se okupe ispred Savezne skupštine kako bi se suprotstavili izbornoj krađi. Tada su demonstranti iz cele Srbije došli u Beograd u kolonama automobila, autobusa i kamiona dugačkim desetine kilometara probijajući buldožerima policijske blokade na putevima. Na platou ispred Skupštine tada se skupilo više stotina hiljada ljudi (neki proračuni određuju da je bilo milion demonstranata) a krajnji rezultat je ulazak u jugoslovenski parlament i paljenje zgrade RTS-a. Jedan od junaka protesta bio je i Ljubisav Đokić, poznatiji kao Bagerista Džo, koji je svojim bagerom predvodio napad demonstranata na zgradu RTS-a. Tadašnji predsednik Slobodan Milošević se 6. oktobra obratio narodu preko televizije i zvanično priznao poraz na izborima, a sutradan je Vojislav Koštunica položio predsedničku zakletvu pred poslanicima Savezne Skupštine kao prvi demokratski predsednik Jugoslavije. U demonstracijama je poginula Jasmina Jovanović iz Miloševca kod Velike Plane, koja je pala pod točkove kamiona. Momčilo Stakić iz Krupnja preminuo je od posledica srčanog udara. Povređeno je 65 ljudi. Spomen obeležje sa likom Jasmine Jovanović otkriveno je 5. oktobra 2002. godine u parku između ulica Kneza Miloša, Sarajevske i Mostarske petlje, nedaleko od mesta gde je poginula.\nPrve masovne demonstracije u višestranačkoj Srbiji, uperene protiv tadašnje vlasti i neslobode medija, održane su 9. marta 1991. godine, a organizovala ih je opozicija u Srbiji predvođena liderom Srpskog pokreta obnove Vukom Draškovićem. Glavni zahtev upućen tadašnjem režimu bila je smena generalnog direktora RTB-a Dušana Mitevića i još četvorice urednika zbog uvredljivih komentara na račun opozicije. Demonstracije su bile zabranjene, pa je policija od ranog devetomartovskog jutra blokirala prilaze Beogradu u nameri da spreči dolazak pristalica opozicije iz unutrašnjosti zemlje. Uprkos tome, na Trgu Republike u centru Beograda okupilo se oko 100.000 građana. Pred naletom policije, lideri opozicije i deo njihovih najbližih pristalica sklonio se u Narodno pozorište, a vrata im je otvorila tadašnja upravnica, dramski pisac Vida Ognjenović. Na batinanje demonstranata, Vuk Drašković je sa balkona pozorišta pozvao na “juriš” posle čega su počeli okršaji. U nameri da razbije demonstracije, policija je upotrebila suzavac, vodene topove i gumene metke, a u akciju je bila uključena i konjica. Fotografija na kojoj članica SPO Dragana Srdić-Milojević sa tri podignuta prsta “prkosi” vodenom topu obišla je istog dana ceo svet i postala simbol otpora demonstranata. Vuk Drašković je kasno tog popodneva uhapšen, a te večeri su na ulice Beograda prvi put posle Drugog svetskog rata izašli tenkovi. Protesti studenata i građana nastavljeni su na Terazijama sve do 14. marta, kada su Drašković i svi uhapšeni oslobođeni, a Skupština Srbije usvojila ostavke direktora RTB-a Mitevića i ministra unutrašnjih poslova Radmila Bogdanovića. U devetomartovskim demonstracijama život su izgubile dve osobe. Prva žrtva bio je policajac Nedeljko Kosović koji je bežeći od demonstranata pokušao da preskoči zid terase, ali je pao sa visine od pet metara udarivši glavom o trotoar, dok je druga osamnaestogodišnji Branimir Milinović koji je smrtno ranjen kada je grupa policajaca otvorila vatru prema demonstrantima.\nGodina 1968. u celom svetu je poznata kao godina revolucije. Ona je postala simbol otpora jedne nove generacije koja je svet uvela u moderno doba. Novinar Pol Oster u listu „Njujork Tajms“ o njoj je rekao: „Bila je to godina nad godinama, godina ludila, godina vatre, krvi i smrti; pola miliona američkih vojnika bilo je u Vijetnamu, samo što je ubijen Martin Luter King, goreli su gradovi širom Amerike, i izgledalo je da se svet kretao prema apokaliptičnom raspadu“. Svake demonstracije `68. u svetu su imale svoje neposredne povode i društvene uzroke koji su ih izazvali i kreću se od protesta zbog rata u Vijetnamu do seksualne revolucije, emancipacije žena, hipi pokreta… Velike studentske demonstracije u Jugoslaviji bile su samo deo talasa demonstracija koje su zahvatile svet 1968. godine. Analitičari danas imaju različite stavove po pitanju ciljeva ovih protesta u Jugoslaviji. Neki smatraju da su se održale da bi se smanjile velike socijalne razlike u društvu i da bi se hitno rešili problemi nezaposlenosti, dok drugi misle da je njihov cilj ukidanje porodice, uvođenje narkomanije i hipi pokreta u Jugoslaviju. U Beogradu su demonstracije izbile u Studentskom gradu, u noći između 2. i 3. juna, kada studentima nije dozvoljen ulaz na priredbu u Radničkom univerzitetu na Novom Beogradu, koja je bila rezervisana samo za brigadiste. Demonstracije su trajale sedam dana i u njima su učestvovali ugledni profesori, pesnici i glumci poput Desanke Maksimović, Dragoljuba Mićunovića, Steve Žigona, Mire Alečković i drugih. Za vreme ovih protesta policija je više puta ulazila na fakultete i premlaćivala studente. U svim redakcijama i na televiziji je uvedena cenzura. U novinama su bili članci koji su govorili o „šačici kriminalaca“ i „studentima koji neće da uče“. Za vreme protesta u zgradi Rektorata održan je hitan sastanak svih dekana fakulteta i akademija i doneta je odluka o opštem štrajku univerziteta, prekidu predavanja i ispita. Demonstracije su okončane 9. juna kada se predsednik Josip Broz Tito obratio studentima putem televizije i priznao „da je bilo nekih nepravilnosti“ i „da niko nije nezamenljiv, pa ni on“. Rezultati demonstracija su uvođenje „minimalnog ličnog dohotka“, a vođe revolucije Vladimir Mijanović, Sonja Liht , Đorđije Vuković i drugi izbačeni su sa fakulteta. Normalna nastava tj. ispitni rok je uspostavljen posle nedelju dana da bi se studentima dalo vremena da se pripreme za ispite. O žrtvama u ovim demonstracijama nema zvaničnih podataka, ali se smatra da ih je bilo četiri.\nZbog čestih političkih prevrata, u Srbiji su demonstracije uglavnom uperene protiv režima i protesti na drugačije teme nemaju velikog odjeka i ne ostaju zapamćeni kao oni održani 5. oktobra i 9. marta. U svetu se protestuje i na mnogo različitije teme, poput klimatskih promena, zaštite mačaka ili uvrede na račun plavuša ili žena lakog morala. Socijalno nezadovoljstvo stanovništva u Srbiji ovakve teme potiskuje jer su gotovo neznatne naspram svakodnevnih nezadovoljstava sa kojima su se oni suočavali u bližoj i daljoj istoriji.\nOvaj članak je postavljen 24/12/2009 u 19:37, u kategoriju Štrajkovi i građanska okupljanja. Komentare na ovaj članak možete pratiti preko RSS 2.0 feed-a. Možete dodati Vaš komentar ili trackback sa vašeg sajta.


10 najboljih hotela sa bazenom u La Fortuna de San Karlos\nHoteli sa bazenom - La Fortuna de San Karlos, Kostarika\nHoteli sa bazenom - La Fortuna de San Karlos\n74 od 217 objekata odgovaraju vašim filterima. Obriši sve filtere\nBr. 1 od 74 – objekti sa najboljim odnosom cena/kvalitet – Hoteli sa bazenom - La Fortuna de San Karlos\nCena koju ste pronašli je za 18% niža od prosečne cene ovog hotela od 134 US$ za noćenje.\nBr. 2 od 74 – objekti sa najboljim odnosom cena/kvalitet – Hoteli sa bazenom - La Fortuna de San Karlos\nBr. 3 od 74 – objekti sa najboljim odnosom cena/kvalitet – Hoteli sa bazenom - La Fortuna de San Karlos\nBr. 4 od 74 – objekti sa najboljim odnosom cena/kvalitet – Hoteli sa bazenom - La Fortuna de San Karlos\nBr. 5 od 74 – objekti sa najboljim odnosom cena/kvalitet – Hoteli sa bazenom - La Fortuna de San Karlos\nBr. 6 od 74 – objekti sa najboljim odnosom cena/kvalitet – Hoteli sa bazenom - La Fortuna de San Karlos\nBr. 7 od 74 – objekti sa najboljim odnosom cena/kvalitet – Hoteli sa bazenom - La Fortuna de San Karlos\nBr. 8 od 74 – objekti sa najboljim odnosom cena/kvalitet – Hoteli sa bazenom - La Fortuna de San Karlos\nBr. 9 od 74 – objekti sa najboljim odnosom cena/kvalitet – Hoteli sa bazenom - La Fortuna de San Karlos\nBr. 10 od 74 – objekti sa najboljim odnosom cena/kvalitet – Hoteli sa bazenom - La Fortuna de San Karlos\nBr. 11 od 74 – objekti sa najboljim odnosom cena/kvalitet – Hoteli sa bazenom - La Fortuna de San Karlos\nBr. 12 od 74 – objekti sa najboljim odnosom cena/kvalitet – Hoteli sa bazenom - La Fortuna de San Karlos\nBr. 13 od 74 – objekti sa najboljim odnosom cena/kvalitet – Hoteli sa bazenom - La Fortuna de San Karlos\nBr. 14 od 74 – objekti sa najboljim odnosom cena/kvalitet – Hoteli sa bazenom - La Fortuna de San Karlos\nBr. 15 od 74 – objekti sa najboljim odnosom cena/kvalitet – Hoteli sa bazenom - La Fortuna de San Karlos\nBr. 16 od 74 – objekti sa najboljim odnosom cena/kvalitet – Hoteli sa bazenom - La Fortuna de San Karlos\nBr. 17 od 74 – objekti sa najboljim odnosom cena/kvalitet – Hoteli sa bazenom - La Fortuna de San Karlos\nBr. 18 od 74 – objekti sa najboljim odnosom cena/kvalitet – Hoteli sa bazenom - La Fortuna de San Karlos\nBr. 19 od 74 – objekti sa najboljim odnosom cena/kvalitet – Hoteli sa bazenom - La Fortuna de San Karlos


"Protivgradna preventiva RS" dejstvovala sa 35 raketa - Glas Srpske\nSrna 26.07.2021 07:37\nBANjALUKA - Preduzeće "Protivgradna preventiva Republike Srpske" dejstvovalo je sa 35 protivgradnih raketa, a nije bilo pojave štete od grada na branjenom području.\n-Zbog nestabilne vremenske situacije sistem protivgradne zaštite juče je preveden u stanje pripravnosti od 15 do 20 časova. Dozvola za dejstvo dobijena je od Centra letnih informacija (FIC) u periodu od 16.28 do 19.20 časova, dok je tokom dana postojala zabrana korištenja vazdušnog prostora - saopšteno je iz "Protivgradne preventive".\n-Preventivno smo dejstvovali na osam jačih ćelija, sa metodološki zadovoljenim kriterijumima gradoopasnosti, kako bismo spriječili pojave krupnijeg grada. Od pojava je zabilježena samo sugradica u pljusku na terenu Doboja i Prnjavora - naveli su iz "Protivgradne preventive".


Za mesec dana Sajam zelene gradnje u Beogradu - Biznis i Finansije\nHome\tVestiPolitika i društvo\tZa mesec dana Sajam zelene gradnje u Beogradu\nNa današnjoj konferenciji povodom predstojećeg Sajma i konferencije zelene gradnje moglo se čuti da i zgrade koje su najniže energetski sertifikovane štede najmanje 20% energije u odnosu na stari tip gradnje. Zelena gradnja, koja nije omeđena samo građevinskim delatnostima, već predstvlja filozofiju života, može imati pozitivan uticaj na našu celokupnu privredu, poručili su organizatori i učesnici Sajma.\nTrodnevni Sajam i konferencija biće otvoreni 27. februara u Belexpo centru u Novom Beogradu. Najavljujući ovaj događaj državni sekretar Ministarstva građevinarstva i urbanizma Miodrag Jocić rekao je da je samo prošle godine za zelenu gradnju Vlada izdvojila milijardu i trista miliona dinara i da će se i ove godine ulagati u održiv razvoj.\nMladen Vukanac, član Organizacionog odbora Sajma i konferencije zelene gradnje i potpresednik Saveta zelene gradnje Srbije, kaže da se ove godine očekuje još veća poseta Sajmu nego prethodne, jer će na izložbenom delu nastupiti 50 kompanija koje su lideri zelene gradnje u zemlji ali i u svetu.\nTihomir Civkaroski, direktor kompanije Knauf Insulation, jednog od izlagača na ovom Sajmu, predstavio je svoju kompaniju koja je treći svetski proizvođač termoizolacionih materijala, a kod nas ima fabriku kamene i staklene vune u Surdulici. Oni rade materijale za mnoge održive objekte, najčešće projektovane po LEED standardu. Konstantno ulažu u poboljšanje tehnologije proizvodnje – tako su pre dve godine proizveli staklenu vunu od 85% recikliranih materijala. I oni će na Sajmu promoisati razvoj zelenje gradnje između ostalog i sopstvenim primerom i tehnološkim rešenjima.


BalkanMagazin :: RASPRODAJA I SMENJIVANJE U NIS-U\nsreda, 18. jun 2008 05:05\nNe čekajući formiranje nove vlade Srbije, članovi Upravnog odbora Naftne industrije Srbije AD iz Demokratske stranke i partije G17 plus usvojili su na jučerašnjoj sednici predlog za smenu Srđana Bošnjakovića sa funkcije predsednika UO NIS AD.\nU NIS-u kažu da je do smene došlo iznenada, zbog afere sa prodajom akcija hotela Hayatt, u kojoj Bošnjaković nije želeo da učestvuje. Čak joj se, kažu i protivio, odbijajući da sazove sednicu Upravnog odbora NIS-a, što je od njega tražio Miloš Saramandić, generalni direktor NIS-a i nekoliko članova UO NIS-a. Sednica je sazvana i bez Bošnjakovića ali tada je već priča o ovoj transakciji dospela u javnost.\nOvaj predlog o smeni Bošnjakovića, međutim, nije validan sve dok ga ne usvoji Skupština akcionara NIS AD, čiji predsednik je ministar rudarstva i energetike Aleksandar Popović. Ali, Popović odbija da sazove Skupštinu akcionara po hitnom postupku. Popović je, inače, odbio da sazove i sednicu Skupštine akcionara NIS-a na kojoj bi se raspravljalo o prodaji akcija koje NIS ima u Hayattu.\nIpak, sednicu su, prema nezvaničnim informacijama Balkanmagazina, sazvali ostali predstavnici Skupštine iz redova DS-a, odnosno, njen podpredsednik. Za petak.\nZanimljivo je da se u sagi o Hayattu lansira i priča o tome da će u četvrtak na sednici tehničke Vlade, Popović biti razrešen dužnosti predsednika Skupštine akcionara NIS-a. U državi Srbiji sve je, naravno, moguće, pa i to da tehnička Vlada razrešava dužnosti. Uostalom, DS i G17 plus su se na sednici Vlade prošlog četvrtka bavili razrešavanjem dužnosti članova UO Tanjuga i Politike. Žurilo im se baš, iako su taj isti posao mogli uraditi još u aprilu, kada je članovina UO Tanjuga istekao mandat. U toj žurbi ovoga puta preglasali su kolege iz tehničke vlade koji su članovi DSS i Nove Srbije.\nPitanje je, naravno, zašto se proevropskoj opciji tako žuri sa smenom Bošnjakovića. Jer, one partije koje budu formirale novu vladu Srbije postaviće svoje ljude na rukovodeće funkcije u svim javnim preduzećima, pa i u NIS-u. A ako novu vladu Srbije, kao što najavljuju, formira proevropski blok, dakle, DS i G17 plus sa SPS-om, ove partije će moći da smene Bošnjakovića i Popovića i imenuju nekoga od svojih ljudi.\nPitanje je, međutim, hoće li u Srbiji brzo biti nove vlade i ko će je formirati. Šta će se desiti ako, na primer, bude novih izbora. Smena Bošnjakovića tada se može tumačiti i kao dalekovidi potez moćnika koji pokušavaju da postave svoje ljude u ovoj kompaniji čija prodaja Rusima je u toku.\nU predlogu međudržavnog ugovora vlade Srbije sa Gazpromom oko prodaje NIS-a, u članu 9 navedeno je da se ruskoj kompaniji prodaje deo imovine NIS-a koja se nalazi u njegovom vlasništvu na dan 31. decembar 2007. godine. To znači da posle tog datuma nijedan deo imovine NIS ne sme biti otuđen.\nAkcije Hayatta (oko 40 odsto), odnosno akcije koje NIS ima u beogradskom mešovitom preduzeću AD prodate su kineskoj firmi Nort heven limited (iz Singapura) za samo 6,5 miliona evra. To je daleko ispod tržišne cene. Očigledno je da je vrednost akcija Hajata podcenjena. Spominje se da je vrednost hotela Hayatt na tržištu oko 80 miliona evra. Hayatt je, inače, tokom 2007. godine ostvario dobit od 14 miliona evra.\nOva sporna, možda čak i nelegalna, prodaja dela vlasništva NIS-a izvedena je na brzinu, kao uostalom što se radi i sa smenom Bošnjakovića. Pitanje je naravno, u čijem interesu. Sasvim je sigurno da građani kojima će benzin ovih dana poskupeti neće od toga imati vajde.


Đukanović satanizuje Rusiju - 26.10.2015, Sputnik Srbija\nPortparol Kremlja Dmitrij Peskov smatra da su izjave crnogorskih zvaničnika o umešanosti Rusije u organizaciju protesta u Crnoj Gori veoma čudne, kao i da je... 26.10.2015, Sputnik Srbija\npolitika, vesti, svet, crna gora, sergej lavrov, milo đukanović, region\n08:40 26.10.2015 (Osveženo: 03:35 26.08.2021)\n© AP Photo / Remy de la MauviniereMilo Đukanović u Francuskoj\nPortparol Kremlja Dmitrij Peskov smatra da su izjave crnogorskih zvaničnika o umešanosti Rusije u organizaciju protesta u Crnoj Gori veoma čudne, kao i da je satanizacija Rusije u poslednje vreme zabava mnogih zemalja koja nema nikakve veze sa zdravim razumom.\n„Za proteklih sedam dana čuli smo nekoliko izjava vezane za umešanost Rusije u proteste u Crnoj Gori i mislim da su veoma čudne“, rekao je Peskov.\nOn je dodao da mnoge zemlje u poslednje vreme pokušavaju da satanizuju Rusiju kao i da je to postala zabava za mnoge zemlje. „Mi, sa druge strane, smatramo da će ipak zdrav razum ipak pobediti“, istakao je Peskov.\nĐukanović: Lavrov stoji iza antivladinih protesta\nRusija, u saradnji sa srpskim nacionalistima, aktivno učestvuje u organizaciji antivladinih protesta čiji je cilj smena vlasti i političkog kursa Crne Gore, izjavio je premijer te zemlje Milo Đukanović.\n„Nema sumnje da Rusija nastavlja da zauzima aktivnu ulogu u organizaciji protesta protiv vlasti u Podgorici“, rekao je Đukanović i dodao da su dokaz tome tri nedavne izjave ruskog šefa diplomatije Sergeja Lavrova vezane za ulazak Crne Gore u NATO.\n„Više je nego dovoljno činjenica koje ukazuju na to da su organizatori protesta u Crnoj Gori, nažalost, imali jaku podršku izvan Crne Gore, a cilj je da se zaustavi ulazak Crne Gore u NATO“, rekao je Đukanović.\nKada je reč o izjavama ruskog ministra inostranih poslova, Đukanović je naveo da se prva ticala njegovog odlaska za Vašington, druga je usledila odmah nakon prvih antivladinih protesta u Podgorici, dok je treća stigla prethodne subote, kada je Lavrov upozorio da ulazak Crne Gore u NATO može postati problematičan iz ugla stabilnosti demokratskog razvitka Crne Gore.


Početak/Sport/Čestitka gradonačelnika Fudbalskom klubu Radnički\n„Delim izuzetno zadovoljstvo i čestitam fudbalerima, stručnom štabu i rukovodstvu Radničkog na izuzetnom uspehu i postignutim rezultatima u ovoj sezoni i, posebno, na plasmanu našeg kluba na evropsku fudbalsku pozornicu.\nOvim uspehom pokazali ste da je Niš grad sporta i fudbala, da su potencijali i dometi niških sportskih kolektiva i organizacija, svakako i sportista mnogo veći. Podsetili ste ovim velikim uspehom na sve godine plodnog rada i delovanja na planu stvaranja, vaspitanja i odgajanja kvalitetnih i talentovanih generacija sportista u prošlosti, na nezaboravnu 1962.godinu i prvi i istorijski plasman Radničkog u Prvu saveznu ligu.\nPodsetili ste još više na generacije kvalitetnog tima sa Čaira krajem sedamdesetih i početkom osamdesetih godina prošlog veka, kada je Radnički nekoliko uzastopnih godina uspešno prestavljao našu zemlju u Kupu UEFA.\nTi rezultati na međunarodnoj sceni bez ikakve sumnje su i naš grad na najbolji način promovisali u Evropi i svetu. Podsetili ste i na brojne pojedince i vrhunske fudbalere i golmane – članove našeg kluba, koji su u prošlosti nosili dres sa državnim grbom kao reprezentativci naše zemlje.“, navodi se u čestititki gradonačelnika Niša.\nčestitka Darko Bulatović FK Radnički radnički u evropi


Radnici Goše negiraju da je njihov štrajk politički\nRadnici Goše na jednom od posljednjih protesta\nRadnici Goše uputili su pismo Vladi Srbije i predsedniku Aleksandru Vučiću, u kome demantuju tvrdnju ministra privrede Gorana Kneževića da je njihov štrajk politički obojen.\nU pismu se ističe da radnici od početka štrajka do danas nisu dozvolili da se u njihove zahteve i aktivnosti na njihovom rešavanju uključi bilo koja partija ili pokret.\nZahtevi koje smo postavili, ističu radnici, ni u jednoj tački nisu politički, već isključivo ekonomski i baziraju se na očuvanju rada fabrike, navodi se.\nKaže se da zahtevi radnika prema Vladi Srbije nisu finansijske prirode, već se isključivo traži pomoć oko dogovora sa vlasnikom i oko prodaje gotovih proizvoda.\n"Shodno ovome, molimo vas da u što kraćem roku zakažete novi sastanak u Vladi ili Ministarstvu sa Štrajkačkim odborom i rukovodstvom fabrike, radi pronalaženja rešenja za prekid štrajka i početak rada, stoji u pismu radnika Goše", kažu radnici.\nMinistar privrede Goran Knežević izjavio je da su radnicima fabrike "Goša" iz Smederevske Palanke vrata uvek otvorena, ali da će problem u razgovorima biti to što su oni sami proglasili štrajk političkim.\nMinistar privrede Goran Knežević održaće u ponedeljak sastanak sa rukovodstvom i predstavnicima Štrajkačkog odbora fabrike Goša iz Smederevske Palanke, kako bi razgovarali o potencijalnim rešenjima za probleme te kompanije.\nU međuvremnu je objavljeno da će Knežević je primiti radnike i direktora firme, posle dopisa koji su radnici i rukovodstvo uputili ministru, a u kojem tvrde da im nije cilj da razgovaraju o politici, već o očuvanju rada fabrike.


EU: Vakcinisan 1,1 milion ljudi – Okvir\nEU: Vakcinisan 1,1 milion ljudi\nU Evropskoj uniji vakcinu protiv korona virusa do sada je primilio više od milion ljudi, a po broju vakcinisanih u odnosu na broj stanovnika prednjače Danska, Nemačka, Italija i Slovenija, objavila je agencija AFP na osnovu zvaničnih podataka zdravstvenih vlasti država članica.\nOd početka imunizacije u EU, krajem decembra prošle godine, vakcinisano je najmanje 1,1 miliona ljudi što je tek 0,2 odsto populacije Evropske unije, koliko je do sada primilo vakcinu kompanija Fajzer/BionTek.\nEvropska unija juče je odobrila i upotrebu vakcine američke kompanije Moderna.\nUnutar EU Nemačka je vakcinisala najviše ljudi – 367.331, sledi Italija (272.307), Poljska (140.226), Španija (139.339) i Danska (63.312).\nPrema raspoloživim podacima, u Sjedinjem Državama do sada je vakcinisano više od 5,3 miliona stanovnika, što je tek 1,6 odsto ukupne populacije, Kina je vakcinisala najmanje 4,5 miliona građana ili tek 0,3 odsto stanovnika, dok prednjači Izrael gde je vakcinu primilo oko milion i po građana ili 17,2 odsto ukupnog broja stanovnika.\nSve te zemlje počele su proces imunizacije pre Evropske unije, navodi agencija.\nVučić: Završetak posete Hilandaru\nRHMZ upozorava na sneg, Putevi Srbije apeluju na vozače


Zemljište za izgradnju Aquaparka u Bačkom Petrovcu\nKonferencije za štampu 24 februar 2011\nU utorak 23. februara 2011. godine u maloj sali Skupštine opštine Bački Petrovac potpisan je Ugovor o prenosu prava korišćenja poljoprivrednog zemljišta za izgradnju Aquaparka u Bačkom Petrovcu.\nNa svečanom potpisivanju ugovora bili su prisutni predsednik opštine Vadimir Turan, direktor Republičke direkcije za imovinu Republike Srbije Bratislav Pejković, narodni poslanik u Skupštini Republike Srbije Pavel Marčok i poslanik u Skupštini AP Vojvodine Jan Bohuš.\nSlovačka firma Aqua Therm Invest planira da sagradi u Bačkom Petrovcu najveći aquapark na Balkanu. U njegovu izgradnju će uložiti približno 22 miliona evra. U tu svrhu namenjena je parcela pored kanala DTD deo od novosadskog mosta do tzv . Širine, veličine 20 ha. Ovaj najmoderniji i najveći aquapark na Balkanu u startu će zaposliti 100 radnika a otvoriće mogućnost daljim investicionim inicijativama.\nZa obezbeđivanje raznih dozvola potrebnih za izgradnju projekta, investitor se dogovorio sa lokalnom samoupravom, koja će se postarati da se ovaj proces maksimalno skrati, te da zahtevi investitora budu prioritetni.\nS tim ciljem je i ministarstvo poljoprivrede maksimalno brzo reagovalo i proces izvajanja državnog i privatnog zemljišta je završen za nekoliko meseci.\nJedan od najvećih i najmodernijih aquaparkova u Evropi imaće celogodišnji i celodnevni rad . Planirano je postavljanje 15 unutrašnjih i spoljašnjih bazena, veliki boj vodenih tobogana, vodenih reka, jezera s morskom vodom.


Albanska porodica tužila Bajdena - Kosovo Online\n18. Oktobar 2021. • 09:53\nTročlana albanska porodica Misljimi podnela je tužbu protiv američkog predsednika Džoa Bajdena, državnog sekretara Entonija Blinkena, ambasadora Jurija Kima i direktora konzularnih poslova Morgana D. Majlsa, prenosi Reporteri.\nMimoza Misljimi, njen suprug Gramos i sin Orges izabrani su 6. juna 2020. godine kao porodica koja ispunjava uslove za dobijanje američke "vize za raznolikost".\nMeđutim, tvrde da njihov zahtev u Centru za pregled viza nije razmotren, zbog čega su podneli tužbu.\nU početku njihov zahtev nije razmatran zbog situacije sa koronavirusom, a kasnije je Centar za razmatranje izdavanja viza pregledao slučaj porodice Misljimi, ali su oni nisu stavljeni na listu prioriteta.\nZato su podneli tužbu američkom sudu, po kojoj je prvi među optuženima predsednik Bajden.\n"Porodica Misljimi tvrdi da savezni zvaničnici nisu poštovali administrativne procedure", navodi se u dokumentima američkog suda.\nU tužbi traže od suda da naredi Stejt departmentu SAD da razmotri podnošenje zahteva i dodelu vize.\nDžo Bajden Sjedinjene Američke Države Predsednik SAD tužba vize\nReka: EU blokira viznu liberalizaciju zbog vladavine prava\nAmerički analitičari: Skandalozno je što je Kosovo jedino u Evropi bez liberalizacije viznog režima


Japanci biraju parlament\nViše od 100 miliona Japanaca bira u nedelju novi saziv donjeg doma u nadi da će nakon šest premijera u šest godina izabrati postojanijeg predsednika vlade koji će pokrenuti zemlju razočaranu vladavinom Demokratske stranke Japana (DPJ), nakon njene pobede 2009. godine.\nPremijer Yoshihiko Noda raspustio je parlament sredinom novembra i otvorio put za izbore u zemlji 10 meseci pre roka, piše agencija AFP.\nAnkete predviđaju pobedu konzervativne Liberalno-demokratske stranke koja je neprekidno vladala 50 godina do 2009, kada je pobedio DPJ (levi centar).\nDPJ je, međutim, razočarao birače koji mu zameraju nerešavanje društveno-ekonomskih poteškoća i neispunjenje obećanja. Poverenje je izgubio i zbog cunamija koji je u martu 2011., izazvao havariju nuklearne elektrane Fukushima, a vlada je, prema mišljenju Japanaca, propustila da deluje kompetentno i brzo.


Dunja Mijatović zabrinuta zbog zatvaranja sajta Sputnjika u Letoniji - Sputnjik Srbija\nDunja Mijatović zabrinuta zbog zatvaranja sajta Sputnjika u Letoniji\n© Foto : Youtube / Global Media Forum 2011\n20:05 31.03.2016 (osveženo 22:47 31.03.2016) Preuzmite kraći link\nPredstavnica OEBS-a za slobodu medija Dunja Mijatović zabrinuta je zbog odluke letonskih vlasti da na teritoriji te zemlje blokira pristup internet-sajtu Sputnjika u letonskom domenu i obratila se šefu letonske diplomatije s molbom da joj dostavi dodatne informacije povodom te odluke.\n„Zabrinuta sam jer dejstva Ministarstva inostranih poslova mogu da naprave opasan presedan u politici isključivanja medijskih veb-sajtova u Letoniji“, navela je Mijatovićeva.\nU saopštenju koje je prosledila služba OEBS-a navedeno je da je Mijatovićeva poruku poslala u četvrtak ministru inostranih poslova Letonije Edgarsu Rinkeviču.\nMijatovićeva je navela da ne preporučuje blokiranje i zatvaranje veb-sajtova, „pogotovo ako se to radi bez sudskog nadzora“.\nLetonska redakcija Sputnjik dobila je zvanično obaveštenje o zatvaranju sajta u domenu .lv zbog navodnog narušavanja odredbi Saveta Evropske unije o ograničavajućim merama onima koji prete nacionalnoj celovitosti, suverenitetu i nezavisnosti Ukrajine.\nAgencija Sputnjik je saopštila da nijednu tačku letonskog i evropskog zakonodavstva nije narušila.\nMinistarstvo Letonije uputilo je preporuku o ukidanju domena .lv za portal sputniknews.lv, pošto je rukovodilac MIA „Rosija sevodnja“ Dmitrij Kiseljov pod sankcijama EU.\nKiseljov je izjavio da je odluka letonskih vlasti panika koja prevazilazi granice prava. Prema njegovim rečima, zatvaranje Sputnjika u Letoniji predstavlja slobodno tumačenje odluka Evropske unije koje se tiču njega lično, a ne agencije.\nPersonalne sankcije protiv Kiseljova uvedene su 21. marta 2014. godine, kada je on uključen na spisak osoba koje, prema oceni EU, ugrožavaju teritorijalnu celovitost, suverenitet i nezavisnost Ukrajine.\nveb-sajt, zabrana, mediji, Sputnjik, OEBS, Dunja Mijatović, Letonija


Saobraćajno transportni tehničar, četvrti stepen, vanredno školovanje\nSaobraćajno – transportni tehničar – četvrti stepen stručne spreme\nSaobraćajno-transportni tehničar - Audio verzija\nSaobraćajno – transportni tehničar – četvrti stepen stručne spreme, vid je edukacije koji je u našoj školi predviđen po najprofesionalnijim standardima, čime je omogućeno obraazovanje svakom polazniku. Bez obzira da li želite da savladate predviđenu struku od samog početka ili kao preusmeravanje, za Vas je obezbeđen poseban program. To znači da pored vanrednog srednjeg obrazovanja imate mogućnost dokvalifikacije, ukoliko Vam je potrebno da se doškolujete, ili prekvalifikacije, ukoliko je neophodno da sa dosadašnjeg školovanja pređete na drugi poziv, smer.\nBiti saobraćajno – transportni tehničar zahteva od Vas veliku odgovornost, a time i veliko znanje, koje prvenstveno morate steći, kako biste zasigurno bili kvalitetan radnik predviđenog poziva. Da biste bili uspešni u ovom poslu, najbitnije je da uvek budete u potpunosti skoncentrisani na svoj posao, jer od Vas zavisi konrolisanje celokupnosg saobraćaja na železnici, što zahteva veliku odogovornost i usredsređenost na predviđeni posao.\nSaobraćajno – transportni tehničar zahteva kompletnu ličnost, koja u savkom momentu odgovara za svoje odluke. Kako je znanje koje je neophodno da steknete iz ove oblasti veoma bitno za Vaš budući rad, mi smo sa posebnom pažnjom pripremili program po kom ćete se školovati i uz koji ćete biti sigurni u stečeno znanje. Da biste što bolje savladali pređeno gradivo, za svakog učenika koristimo samo najbolja nastavna sredstva i uz Vas su profesori koji svojim iskustvom imaju mogućnost da prenesu kvalitetnim putem neophodno znanje, kako bi svakom pojedincu pomogli da sa što manje poteškoća savlada sve prepreke. Kako se najbolje uči iz prakse, ono što ste savladali na teoretskim predavanjima, za Vas smo uspostavli kontakt sa institucijama, u kojima ćete moći u potpunosti da savladate praktičan rad, što će Vam biti od velike pomoći u Vašem budućem radu.\nU našoj Školi za vanredno srednje obrazovanje, dokvalifikacije i prekvalifikacije, za Saobraćajno – transportnog tehničara četvrtog stepena, dobićete najbolje obrazovanje, gde ćete nakon završenog četvorogodišnjeg školovanja biti osposobljeni za potpunu analizu saobraćajne situacije na pruzi, primanje dokumentacije za sabraćaj vozova. Moći ćete da formirate putanje vožnje vozova, vodićete brigu o sigurnosti saobraćaja i primeni neophodnih propisa. Nakon završetka predviđenog smera ćete takođe znati kako da racionalno koristite energju, vreme i materijalna sredstva, kao i primenu propisa zaštite na radu.\nKako biste bili u potpunosti sigurni u kvalitet naše škole, kao i našeg rada mi Vas možemo obavestiti da je naša škola u potpunosti akreditovana od strane Ministarstva prosvete i nauke i tehnološkog razvoja Republike Srbije, te možete biti uvereni u njenu validnost.\nU saradnji sa nekoliko srednjih škola širom Srbije svim polaznicima pružamo mogućnost vanrednog obrazovanja, dokvalifikacije i prekvalifikacije za profil – Saobraćajno – transportni tehničar – četvrti stepen stručne spreme.\nCena za smerove srednjeg vanrednog školovanja - saobraćajno transportni tehničar - četvrti stepen\nSaobraćajno-transportni-tehničar - Spisak predmeta po godinama:\nVozna sredstva i vuča vozova\nOrganizacija prevoza stvari\nEksploatacija vučnih vozila\nTransportno pravo, marketing i špedicija\nSredstva osiguranja i veza\nPreuzmite nastavni program za Saobraćajno transportnog tehničara\nSpisak gradova za zanimanje saobraćajno - transportni tehničar


POGLEDAJTE ŽIVE BUKTINJE: Demonstranti u Kijevu pale specijalce – Nadlanu.com\nObjavljeno 21. jan 2014. / 18:02:02\nObjavljeni snimak prikazuje detalj sukoba specijalaca “Berkuta” sa demonstrantima koji su prvo zasuti kamenicama da bi u jednom trenutku bili zasutim molotovljevim koktelima. Na snimku se vidi da pojedni policajci postaju bukvalo žive bukitnje kada ih pogodi molotovljevka. Pored policijskih kordona se nalaze i vatrogasci koji priskaču u pomoć i gase zapaljene specijalce.\nSpecijalna policijska jedinica “Berkut” osnovana je 1992. godine, kao interventna trupa za efikasnu borbu protiv organizovanog kriminala. Jedinica je pod direktnom komandom Ministarstva unutrašnjih poslova Ukrajine. Ranije su u sastavu ove jedinice bili bivši pripadnici elitnih jedinica vojske kao i iskusni policajci.\nBrojno stanje varira, a prema nekim informacijama ono danas iznosi oko 4.000 pripadnika. Prosečna plata jednog specijalca berkuta je oko 500 evra.\nPripadnik jedinice “Berkut” mora pre svega imati odličnu fizičku kondiciju i osposobljenost. Oni su obučeni i da hapse naoružane kriminalce i pripadnike naoružanih grupa, ali danas su više angažovani na razbijanju nasilnih demonstracija.


Stradanje Srba u Toplickom ustanku – Muzej Zajecar\nObjavljeno 16/10/2017 od muzej\nTOPLIČKI USTANAK 1907 -2017 Narodni muzej Toplice u Prokuplju\nAutori izložbe su: Darko Žarić, viši kustos istoričar Narodnog muzeja Toplice u Prokuplju i Milan Stojanović, viši arhivista Istorijskog arhiva u Prokuplju\nToplički ustanak je jedini ustanak stanovništva na okupiranoj teritoriji u Prvom svetskom ratu. Trajao je od 21. februara do 25. marta 1917, na području Toplice, Jablanice i Puste reke. Neposredan povod za ustanak bila je prisilna mobilizacija srpskih mladića u bugarsku vojsku.\nJoš od ranije su postojali planovi da se u trenutku ofanzive na Solunskom frontu podigne ustanak u zaleđu fronta Centralnih sila. U tu svrhu je u rejon Toplice poslat delegat Vrhovne komande srpske vojske. Međutim, mobilizacija je dovela do izbijanja spontanog ustanka, kome su se komandanti lokalnih komitskih (četničkih) odreda stavili na čelo. Broj ustanika se procenjuje na 5-6.000. Formirana je slobodna teritorija na području između reke Rasine, Kopaonika, južne Morave i Đunisa, sa gradovima Prokupljem i Kuršumlijom.\nZa gušenje ustanka bugarski i austro-ugarski okupatori angažovali su preko 30.000 vojnika. U ogorčenim borbama, koje su trajale do 25. marta, poginulo je oko 3.000 boraca komitskih odreda, a u represalijama je, prema austro-ugarskim podacima, ubijeno oko 20.000 civila. Nakon toga je usledilo masovno logorisanje i internacija stanovništva tog kraja. Internirano je oko 180.000 ljudi. Nekoliko hiljada njih je u internaciji i logorima ubijeno ili umrlo.\nOd izbijanja Topličkog ustanka do proboja Solunskog fronta situacija u Srbiji ni u jednom trenutku nije bila potpuno mirna. Delatnost komitskih odreda na području od Negotina do Pirota bila je sve intenzivnija.\n‹ JAVNI KONKURS ZA IZBOR Direktora Narodnog muzeja “Zaječar” u Zaječaru\nIzložba Hrišćansko kulturno nasleđe u Knjaževcu ›


Milan Vujić dobitnik specijalne nagrade za masku za predstavu “Lepotica i zver” – TV Kikinda\nMilanu Vujiću iz Dečjeg pozorišta “Lane” na 14. Festivalu “Mali Joakim” dodeljena je specijalna nagrada za masku u predstavi “Lepotica i zver” Narodnog pozorišta Timočke krajine “Zoran Radmilović”.\nOva predstava za decu zaječarskog teatra, autora i reditelja Željka Hubača, nagrađena je na Festivalu za decu i mlade profesionalnih pozorišta Srbije „Mali Joakim“ koji je od 15. do 22. novembra održan u Kruševcu.\nU obrazloženju stručnog žirija u sastavu: Branko Popović, reditelj i predsednik žirija, Bojan Jovanović i Nikola Milojević, glumci, navodi se: „Svedenim rešenjem Milan Vujić napravio je masku koja na sceni izgleda vrlo realistično i koja ni u jednom trenutku ne remeti glumačku igru glavnog junaka, već mu pomaže da dočara svoj lik.“\n“Lepotica i zver” zaječarskog teatra nagrađena je i kao najbolja predstava u jakoj konkurenciji sedam profesionalnih pozorišta Srbije.\nPosetioce Dečjeg pozorišta “Lane” u nedelju očekuje premijera predstave za decu “Ivica i Marica”. To je dobro poznata priča o dvoje dece koji su se izgubili u šumi, a potom naišli na vešticu koja će ih namamiti i pokušati da ih pojede. Međutim, tradicionalna priča je obučena u novo ruho, pa su likovi modernizovani, deca nisu siromašna nego im je samo dosadno pa zato odlaze u šumu, mama i tata se večito raspravljaju, a veštica je moderna dama 21. veka. Ova predstava obogaćena je pesmama, velelepnom scenografijom i fantastičnom glumom.\nOd ove nedelje 28. novembra, predstave se izvode u dva termina, od 17 i 19 sati. Nakon premijere “Ivice i Marice” u nedelju, tokom decembra na repertoaru su novogodišnje predstave. U “Lanetu” se spremaju za veliko otvaranje zimske bašte kada će dvorište biti fantastično ukrašeno, a deca u prilici da se fotografišu sa Deda Mrazom.\n24 novembra, 2021 Rubin Rubin\nKikinda na webu, Kulturadečje pozorište , kikinda vesti , Lane , Lepotica i zver , Milan Vujić , specijalna nagrada\n← Srpski narod je oduvek cenio slobodu, poručeno na tribini “Velika Kikinda u Velikom ratu” U OŠ “Vasa Stajić” već deset godina uspešno se realizuje program funkcionalnog osnovnog obrazovanja odraslih →


Kipar nazvao Tursku "gusarskom državom" - Izazov\nRadio-televizija Srbije 19. januara 2020. 21:12\nKipar tvrdi da Turska sada pokušava da buši u području koja je već licencirano energetskim kompanijama "Eni" iz Italije i "Total" iz Francuske, prenosi AP.\nOvo bi bio četvrti takav pokušaj Turske od prošlog jula, kada je poslala bušilice pod pratnjom ratnog broda na zapad i istok ostrva, i drugi put da je turski brod bušio u bloku koji je licenciran kompanijama "Eni" i "Total".\nKipar je naveo da je, uprkos uspostavljanju energetskih partnerstava među zemljama na istoku Sredozemlja, Turska odlučila da sama "krene putem međunarodne ilegalnosti" i da je "provokativno ignorisala" ponovljene pozive Evropske unije da zaustavi svoje ilegalne aktivnosti.\nTurska, međutim, insistira na tome da štiti svoja prava i interese, kao i interese kiparskih Turaka, u energetskim izvorima u regionu. Kaže da su aktivnosti bušenja deo sporazuma sa kiparskim Turcima.


U ovim gradovima će uskoro automobili biti - zabranjeni\nU ovim gradovima će uskoro automobili biti – zabranjeni\nM. D. 6. avgusta 2017. 10:38\nSve je veći broj svetskih metropola koje žele da zabrane vožnju automobilima sa benzinskim i dizelskim motorima kako bi se smanjila količina štetnih gasova. Ovo su 13 gradova koji su već počeli sa zabranom ili to planiraju da urade u skorije vreme.\nOvaj grad planira da zabrani saobraćaj automobilima kroz centar do 2019. godine, a 2025. godine očekuje se da će zabrana važiti za celu državu. Oslo će morati da uloži velike sume novca u javni prevoz i zameni 57 kilometara puta biciklističkom stazom.\nŠpanska prestonica će do 2020. godine ukloniti automobile u centru grada u krugu od dva kilometra, a 24 najprometnije gradske ulice će se redizajnirati za pešačenje.\nAuto gigant godinama varao investitore, plaća paprenu kaznu\n10 gradova koji imaju NAJBOLJE FRAJERE na svetu\nArhitekti su dizajnirali novo naselje u ovom kineskom gradu koje je prilagođeno pešačenju, a ne vožnji. Ovaj grad neće potpuno zabraniti automobile, već će to biti dopušteno u 50 posto gradskih ulica.\nPešačenje i biciklizam u centru Hamburga biće dominantni načini prevoza u Hamburgu u naredne dve decenije.\nOtprilike 50 posto građana Kopenhagena svaki dan na posao putuje biciklom zahvaljujući naporima grada od 1960-ih godina da uvede pešačke zone. Danska prestonica ima najmanji procenat automobila u Evropi.\nPariz će zabraniti automobile sa dizel motorima i udvostručiće broj biciklističkih staza do 2020. godine.\nKao i Pariz, i ovaj grad planira da zabrani automobile sa dizel motorima do 2020. godine. Trenutno, grad naplaćuje vozačima koji voze ovakve automobile 12,5 dolara dnevno ako se voze tokom najvećih gužvi.\nPosle Kopenhagena, ovo je drugi evropski grad sa najvećom pešačkom zonom. Brisel je najavio da će 2018. godine početi sa zabranom dizel motora.\nNemačka prestonica je 2008. godine u jednoj zoni zabranila sva vozila koja ne ispunjavaju državne standarde o zagađenju, a to područje obuhvata 34 kvadratna kilometra gradskog centra u kojem živi jedna trećina stanovnika Berlina.\nGradske vlasti su 2016. godine odlučile da zabrane određenom broju automobila da voze u centar grada dva radna dana svake nedelje i dve subote u mesecu.\nBogota ima više od 300 kilometara biciklističke staze, a 2013. godine uvedena je i zabrana nekim automobilima da voze tokom najvećih gužvi.\n12. San Francisko\nSan Francisko želi da zabrani saobraćanje automobilima kroz jedno od najprometnijih gradskih ulica. Grad ima 200 kilometara biciklističkih staza.\nNjujork ne planira da zabrani vožnju automobilima u skorije vreme, ali povećava broj pešačkih zona, kao i biciklističkih staza, metroa i autobusa.\nSamo u Americi: Kupiš auto, dobiješ još i Bibliju, zastavu i…\nVozio autoputem, odjednom nije mogao da vidi ništa pred…\nMask: Širimo se na Srbiju i Hrvatsku, Nikola Tesla bi bio…\nNajbolji automobili u 2019: Proverite da li je vaš na listi\nVozač čvrsto spava dok mu auto juri 100 na sat (video)


Koliko građane koštaju predstojeći parlamentarni izbori? - Centar za monitoring i istraživanje (CeMI)\nKoliko građane koštaju predstojeći parlamentarni izbori?\nAugust 16, 2016 децембар 2, 2016\nOrganizacija predstojećih parlamentarnih izbora koji će biti održani 16. oktobra 2016. godine koštaće građane Crne Gore preko 5 miliona EUR. U ovu cifru uračunati su troškovi izborne administracije, finansiranja aktivnosti izborne kampanje političkih subjekata i primjena novog sistema elektronske identifikacije birača koji će po prvi put biti primijenjen na predstojećim parlamenarnim izborima.\nU budžetu Crne Gore za 2016. godinu predviđeno je 1,6 miliona EUR za organizaciju redovnih parlamentarnih izbora. Pored toga, oko 1,9 miliona EUR će pripasti političkim partijama za finansiranje aktivnosti izborne kampanje po osnovu Zakona o finansiranju političkih subjekata i izbornih kampanja. Ova sredstva se u visini od 20% raspodjeljuju u jednakim iznosima svim političkim subjektima koji učestvuju u izbornom procesu, u roku od osam dana od isteka roka za dostavljanje izbornih lista – dok se preostalih 80% ovih sredstava raspodjeljuje političkim subjektima koji su osvojili mandate, srazmjerno broju osvojenih mandata. Dakle, ukupni troškovi organizacije izbornog procesa i aktivnosti političkih subjekata u toku izborne kampanje će biti oko 3,5 miliona EUR.\nPored toga, na predstojećim parlamentarnim izborima po prvi put će biti primijenjen sistem elektronske identifikacije birača. Shodno dostupnim informacijama, nabavka uređaja za elektornsku identifikaciju birača koštala je oko 1,5 miliona EUR.\nUz to, treba podsjetiti da je Crna Gora zemlja koja izdvaja najviše sredstava u regionu za potrebe redovnog rada političkih subjekata na godišnjem nivou (0,6% planiranih ukupnih budžetskih sredstava). Za 2016. godinu je opredijeljeno 4,6 miliona EUR za finansiranje redovnog rada političkih partija.\nUzimajući u obzir da se godišnje za rad političkih subjekata na lokalnom nivou od strane jedinica lokalne samouprave izdvaja u zbirnom iznosu oko 1,6 miliona EUR, politički život u 2016. godini će građane Crne Gore koštati više od 11 miliona EUR.\nNa bazi sprovedenih analiza, CeMI je utvrdio da Crna Gora izdvaja najveći dio budžeta za finansiranje političkih partija u odnosu na zemlje regiona. Posebno interesantno je da u toku izbornog procesa, samo potpisi podrške izbornoj listi predstavljajujedini uslov za dobijanje sredstava za finansiranje izborne kampanje, a u praksi su postojali slučajevi u kojima su partije dobijale manje glasova nego potpisa podrške. Cijenimo da bi u takvim slučajevima trebalo propisati obavezu povraćaja finansijskih sredstava čime bi se uticalo na veći stepen odgovornosti političkih subjekata u trošenju javnih sredstava predviđenih za finansiranje izborne kampanje.\nCeMI smatra da nadležne državne institucije treba da ulože dodatne napore kako bi kontrolisale transparentnost i odgovornost trošenja javnih sredstava namijenjenih za finansiranje političkih subjekata i izbornih kampanja. Treba napomenuti da Izvještaji DRI ukazuju na ozbljne propuste u računovodstvenim procedurama pojedinih poolitičkih subjekata, kao i na kršenja Zakona o finansiranju političkih subjekata i izbornih kampanja. Do sada, na osnovu izvještaja DRI, nije pokrenut ni jedan prekršajni postupak protiv partija, iako je postojalo više osnova ne samo za prekršajnu već i za krivičnu odgovornost.\nCijenimo da Agencija za borbu protiv korupcije mora na mnogo efikasniji način da sprovodi zakonom propisane nadležnosti kontrole finansiranja političkih subjekata i izbornih kampanja, kako iz javnih tako i iz privatnih izvora.\nUz to, i političke partije treba da unaprijede transparentnost finansijskog poslovanja kroz redovno dostavljanje izvještaja o finansijskom poslovanju nadležnim institucijama i kroz objavljivanje istih na svojim internet stranicama.\nSeptember 10, 2016 децембар 2, 2016\nJuly 17, 2016 фебруар 27, 2017


Vesti Archives - CV Radionica\nJanuary 25, 2016 Vesti, VodičBy cvradionica\nHrvatski turizam- plate male, a potražnja za radnicima velika\nU špicu turističke sezone na hrvatskom primoriju radilo je oko 90.000 radnika, od čega samo 40.000 stalno zaposlenih. Ovo je procena Sindikata turizma i usluga Hrvatske,iz koje se vidi da i pored većeg priliva turista, broj radnih mesta u turizmu ostaje isti. Potrebe radne snage na hrvatskom primoriju podmiruju se angažovanjem sezonske radne snage koja može da očekuje manje plate i lošije uslove rada od stalno zaposlenih radnika u istom sektoru.\nSeptember 8, 2015 VestiBy cvradionica\nNIS zapošljava mlade kadrove bez radnog iskustva\nVeliki broj malih i veoma profitabilnih kompanija, prvenstveno iz IT sektora davno su otkrili prednost zapošljavanja mladih kadrova bez dugotrajnog radnog iskustva. Mladi diplomci u većini slučajeva veoma vredno rade, nemaju problema sa motivacijom. Kompanije mogu lako da ih usmere i oblikuju njihovo još sveže znanje tako da odgovara potrebama posla koji obavljaju. Iako smo…\nSeptember 7, 2015 VestiBy cvradionica\nTrudnoća Marise Mejer i borba za plaćeno porodiljsko odsustvo u SAD-u\nMarisa Mejer je jedna od najuspešnijih žena u svetu biznisa. Njena biografija je besprekorna, diplomirala je na Stenfordu, bila dugogodišnji direktor i zvaničnik Gugla, a danas je CEO kompanije Jahu!, koju je podigla na noge, zajedno sa svojim timom. Cena akcije ove kompanije je danas 14 puta veća nego u vreme kad je Mejer došla…\nSeptember 4, 2015 VestiBy cvradionica\nIzgleda da se reklama Srbije na CNN-u u kom su ovdašnji radnici predstavljeni, kao stručni, a jeftini konačno isplatila, bar ako je verovati lokalnim političarima, koji se takmiče u najavama otvaranja novih radnih mesta. Čitajući vesti primetio sam tri bombastične najave otvaranja fabrika i pogona na teritoriji Srbije koje će zaposliti najmanje 4.000 radnika. To neće bog zna koliko uticati na smanjenje broja nezaposlenih koji se kreće između 700.000 i 800.000, ali bitno je da se nešto dešava. Ostaje samo jedno pitanje, koje strane kompanije stoje iza velikih obećanja gradskih funkcionera: Leskovca, Kragujevca i Subotice?\nNajperspektivnija zanimanja u SAD-u u 2016. godini\nModerne tehnologije su ubrzale proces globalizacije do krajnjih granica, i zanimanja koja su tražena u svetu, u velikom broju slučajeva i u Srbiji garantuju relativno solidne plate i dobre uslove rada. Ako ovo i izostane uvek je moguće promeniti prebivalište, jer obrazovanim ljudima (posebno onima iz tehničke struke) sva vrata ovog sveta su otvorena.\nSeptember 3, 2015 VestiBy cvradionica\nU iščekivanju revizije…\nMisija MMF-a boravila je u Srbiji od 20. avgusta do 1. septembra. Zatečeno stanje članovi Misije preneće bordu direktora MMF-a, koji će odlučivati o nastavku aranžmana i uslovima istog, od kojih direktno zavisi visina penzija i plata u ustanovama finansiranim iz budžeta Republike Srbije. Zasedanje Borda direktora MMF-a zakazano je za oktobar mesec i tad…\nU Sibiru nezaposlenost ne postoji\nRusija je ogromna zemlja. Ona je i pored strogih zapadnih sankcija ostala jedna od sila pokretača svetske ekonomije. Većina ruskog bogatstva dolazi sa istoka, iz dalekih prostranstva Sibira i Dalekog Istoka koja sežu sve do Pacifika, Kine i Severne Koreje. Ova ogromna oblast predstavlja nepresušan izvor sirovina i bogatstava koje sa uglavnom akomuliraju na zapadu zemlje, pre svega u Moskvi. Rusija nema veliku stopu nezaposlenosti. U poređenju sa Srbijom i nekim zemljama južne Evrope, ona je zanemarljiva. Bio sam tamo pre dve godine i to u nekoliko Sibirskih gradova, industrijskih giganata odakle ova zemlja crpi veliki deo svojih sredstava. Ljudi koje sam upoznao nikd nisu imali problema sa pronalaženjem zaposlenja, i svi rade u veoma perspektivnim firmama. Tamo je je takođe moguće naći i veliki broj radnika iz srpskih građevinskih firmi. Ipak sankcije su doprinele usporavanju privrede, i nezapolsenost je porasla.\nSeptember 1, 2015 VestiBy cvradionica\nSjedinjene Američke Države su trenutno jedina zemlja u svetu u kojoj kompanije nisu obavezne da majkama daju porodiljsko odsustvo. Ovo je oduvek predstavljalo veliki problem za roditelje i često je teralo majke da odlažu zasnivanje porodice u nedogled ili da prekinu uspešnu karijeru, ne bi li brinuli o svojoj deci.\nAugust 31, 2015 VestiBy cvradionica


DŽOKEROVO UOBIČAJENO VEČE: Jokić novim dabl-dablom vodio povredama osakaćeni Denver do pobede | Novosti.rs\nDŽOKEROVO UOBIČAJENO VEČE: Jokić novim dabl-dablom vodio povredama osakaćeni Denver do pobede\nNikola Jokić je nastavio da predvodi tim Denvera i u pobedi nad Torontom sa 121: 111, a iako ovoga puta nije bio najefikasniji igrač, meč je završio sa novim dvostrukim dvocifrenim učinkom.\nSrbin je ulogu najefikasniječ šutera je prepustio Majklu Porteru Junioru ali je meč završio sa dovim dvostrukim dvocifrenim učinkom od 19 poena i 11 skokova uz 2 asistencije iako je u igri proveo manje od pola sata.\nNije ni bilo potrbe za njegovo veće angažovanje pa je trener Majkl Meloun odlučio da ga malo odmori tokom četvrtog dela meča kada je već bilo izvesno da će Denver odneti novu pobedu na svom terenu.\nGosti su samo u prvoj četvrtini imali inicijativu i došli do prednosti ali su domaćini potom timskom igrom načinili rezultatski preokret i došli do dvocifrene prednosti koju su održavali do kraja meča.\nJOKIĆ SE IGRA SA AMERIMA: Srbin opet stigao do dabl-dabla i vodio Denver do ubedljive pobede (VIDEO)\n27. 04. 2021. u 08:15\nJOKIĆ O POVREDAMA RAZORENOM DENVERU: Treba da zaštitimo jedni druge, jer jedemo isti hleb\n25. 04. 2021. u 10:08\nNajefikasniji u timu pobednika bio je Majkl Porter sa 23 postignutih poena i po sedam asistencija i skokova.\nU poraženom timu O DŽi Anunobi je bio najefikasniji igrač meča sa 25 poena i po tri skoka i asistencije ali im je to bila slaba uteha.\nSAD košarka NBA Sport Nikola Jokić KK Denver srpski košarkaš\nJOKIĆ POSLE PORAZA OD DENVERA: Dosadila mi je priča o MVP nagradi (VIDEO)\nSRPSKI centar Nikola Jokić govorio je na konferenciji za novinare posle utakmice sa Portland TrejlBlejzersima.\nU nastavku NBA lige, Nikola Jokić je 53. sezonskim dabl-dabl učinkom, doprineo noćas ubedljivoj pobedi Denvera kao domaćina nad Memfis Grizlisima sa 120:96, koja je obezbeđena u poslednjoj četvrtini.\nNAJBOLJI srpski košarkaš Nikola Jokić bio je u ponedeljak veče "glavni gost" u dokumentarcu "Čovek koji pravi razliku" na RTS-u, a koji je posvećennjegovom menadžeru Mišku Ražnatoviću.\nCentar Denvera Nikola Jokić bio je glavna tema drugog dela dokumentarca pod nazivom "Čovek koji pravi razliku".\nSEBIĆ O RAZOČARENJU U RIJU I BRONZI U TOKIJU: Prezadovoljan sam jer sam uspeo da pobedim sebe i osvojim medalju


Papa će govoriti o izbegličkoj krizi u Generalnoj skupštini UN\nPapa Franja će ukazati na potrebu za mirom u ratom zahvaćenom svetu da bi mogla da se savlada najveća izbeglička kriza od Drugog svetskog rata u svom obraćanju u Ujedinjenim nacijama kasnije ovog meseca, rekao je predstavnik Svete stolice.\nNadbiskup Bernardito Auza, ambasador Vatikana pri UN, rekao je da će papa u svom obraćanju liderima 193 zemlje članice Generalne skupštine UN 25. septembra ukazati na to da siromaštvo i loša vladavina podstiču sukobe i migracije.\nAuza je rekao da će sudbina desetine hiljada migranata koji traže sigurnost u novom životu u Evropi biti pomenuta u papinom govoru u UN zato što je to međunarodni problem i “univerzalni problem”.\nPapina dvoiposatna poseta Ujedinjenim nacijama biće peta poseta nekog pape svetskoj organizaciji i najkraća zbog ograničenog vremena koje papa ima na raspolaganju, rekao je nadbiskup Auza.\nAuza je rekao novinarima i da će papa da se sastane sa ruskim predsednikom Vladimirom Putinom, čija zemlja je ovog meseca rotirajući predsedavajući Saveta bezbednosti UN. Ruski ambasador u UN rekao je, međutim, za AP da Putin neće biti u Njujorku 25. septembra, i da je Putin bar dva puta do sada sreo papu.\nTokom posete UN papa će imati bilateralni sastanak sa generalnim sekretarom UN Ban Ki Munom a zatim širi sastanak sa zvaničnicima UN i Vatikana. On će se zatim obratiti zaposlenima u UN i imati privatne sastanke sa odlazećim i budućim predsednicima Generalne skupštine, rekao je Auza.\nAuza je rekao da će papa izraziti i svoje priznanje ulozi UN u ublažavanju sukoba i olakšavanju patnji, ali je i dodao da je svetska organizacija imala i mnoge neuspehe.\n“Nema većeg neuspeha UN nego biti u nemogućnosti da sprečiš ono što se događa na Bliskom Istoku i u Severnoj Africi”, rekao je nadbiskup.\nPosle obraćanja u sedištu UN u Njujorku papa Franja će odmah otići da poseti mesto gde su stajale kule bliznakinje Svetskog trgovinskog centra pre terorističkih napada 11. septembra 2001.\nAuza je rekao da će papa odsesti u njegovoj rezidenciji u luksuznoj četvrti Njujorka koju je Vatikanu 1970-ih poklonila porodica Hjua Granta, koji je bio gradonačelnik Njujorka krajem 19. veka.


Real - Šefove reči su zapovest, samo dok ne prođe doručak... - Sportske.net\nDobrog vladara između ostalih čini i sposobnost da dozvoli drugima da mu služe. Upravo najbolji sluga od svih, siva eminencija Luja XIII, kardinal Rišelje je ovu teoriju pretvorio u praksu, zbog njega se kralj odrekao majke, pa je ovaj čuvar kraljevstva vladao do smrti.\nVodio se samo jednom stvari, neprijatelje stvaraš zbog države, odnosno njene sigurnosti, sve ostalo bi bio lični obračun, nedostojan pozicije koju obavljaš.\nNa ruševinama palog fudbalskog kraljevstva, upravo Zidana možemo uporediti sa Rišeljeom, slavnim zemljakom. Baš trener Reala je uspevao da sve sujete drži u istoj kutiji. I igračke, ali i svoju, koja kod legendi najčešće pokulja u rečenici "U moje vreme..."\nPa zbog čega je bacio ključ?\nPromenila se ravnoteža moći, odlaskom Ronalda svlačionica je postala Ramosovo carstvo, nije više bilo mogućnosti za krhki detant koji je hranjen iznovnim pokoravanjem Evrope.\nZidan je to osetio, okrenuo glavu, jednostavno na belom dvoru više nema načina da se obuzda interes pojedinca, ali i da se ubedi kralj da je moguće okupiti dvorjane oko jednog cilja.\nNaime, niko, stalno vam to ponavljam, ne pobeđuje po navici i koristreći iste trikove. Prvo, fudbal je sredina u kojoj se virus brzo izoluje, i okolina postane imuna, protivnici razviju vakcinu pre nego što bilo ko pretpostavlja.\nFlorentino Perez je odabrao revoluciju pre evolucije i to je greška koju je pravio i u prvom mandatu. Poznavao sam ljude, pokoj im duši, koji nikada nisu dozvoljavali da ih ono što su stvorili nadmaši, tačnije birali su pre propast nego spoznaju da ih stvarnost prerasta.\nOdluka da se žrtvuje Ronaldo je vladarska sujeta.\nValjda je i onom poslednjem ushićenom Japancu što škljoca sa večito nezadovoljnih tribina bilo jasno da Bejl ne može da nosi Ronaldove kopačke. Pereza je zavarao Kijev koji upravo pokazuje razliku između luksuza i potrebe. Velšanin je raskoš kraljevstva, stvar za jednokratnu upotrebu, ali riznica diše od Ronaldove konstantnosti.\nUpravo to je odvelo Real ka situaciji da vladar dokazuje na pogrešan način da su njegove greške vizija. Upravo naslednik francuskog prestola i pomenutog burbonskog monarha, Luj XIV je to definisao kao pitanje "Zna li Bog koliko mi duguje".\nRonaldo je njegovo nasleđe, ono što je Kalderon ostavio u ladici kao poklon, Perez hteo je nešto svoje, tako je sa arhitektama, oni se ne dive tuđim delima.\nPodsetiću vas, u prvoj dekadi, Perez je uradio slično sa Del Boskeom, doduše direktnije, stavivši pred njega nemoguć zadatak, da bude i sam "Galaktiko".\nTihi "markiz" iz Salamanke je bio sjajan sluga, ali bez posebnog talenta da zabavlja dvorjane, pa je i otpušten. Zidan je za razliku od te situacije imao dovoljno harizme, deset godina nije dovoljno ni da bahati klinci zaborave kakav je igrač bio, ali ni da se etablirane zvezde usude da ospore njegov legat.\nSa Zidanom otišla je i poslednji odbrambeni mehanizam vladarevoj nabusitosti. Kažu da su poslednje reči bile, "Evo sastavljaj ti tim", mada ne možemo to da znamo.\nIskreno, ni Lopetegi, ni Solari nemaju ništa, od znanja, preko autoriteta do vremena da oiviče samovolju pojedinca, bio on Perez, Ramos ili nadrndani genije Isko.\nOva sezona jeste "sranje", kako reče sinoć Karvahal, ali miris bi će, čini se otrezniti samozaljubljenog Pereza. Ovo nije ni 2009. da možeš da prevrtljivu publiku, odnosno podanike, fasciniraš pojačanjima, ojačali su i drugi hegemoni, Real više ne može da kupi šta poželi, niti da živi od par letnjih prezentacija.\nPotreban je novi Rišelje, ili makar neko slične vizije, kao Mazaren, takvog Zidan nije ostavio. I da negde Perez iskopa takvog, troškovi će biti strašni, kao i uvek kada samozadovoljne zamenite gladnima sličnih kvaliteta. To mora da se kupi, stvaranje kastiljanskog Reala, blebetanje o španskoj fudbalskoj krvi liči na ona srpska zaklinjanja u sopstvenu decu kad najamnici otperjaju.\nProblem je što Španci imaju običaj da kažu da šefove reči prestaju da važe čim prođe doručak, kod Pereza bi to značilo da nema moć da ubedi masu da ga sledi ako im ne ponudi pun stomak, drugim rečima, trpezu umesto nade.\nNisam siguran da je u svetu velikih žderača novca poput Arapa i Rusa spreman na tako nešto...


Nikolić: Briga za preduzetnike\nLider naprednjaka kaže da je zapošljavanje uslov za napredak i razvoj zemlje\nBEOGRAD -Za uspešnu Srbiju!\nLider koalicije Pokrenimo Srbiju Tomislav Nikolić izjavio je da je zapošljavanje uslov za napredak i da će nakon pobede na izborima 6. maja posvetiti mnogo veću brigu razvoju malih i srednjih preduzeća.\n- Za poštenu i uspešnu Srbiju, za kakvu se zalaže SNS, mala i srednja preduzeća predstavljaće ekonomsku kičmu napretka >> Pročitaj celu vest na sajtu Kurir << našeg društva, a ona će ujedno omogućiti i ravnomeran razvoj naše zemlje - kazao je Nikolić.\nOn je poručio da SNS ima program za razvoj domaće ekonomije, koji podrazumeva stvaranje povoljnijeg poslovnog ambijenta u Srbiji zarad privlačenja investicija.\n- Imamo razvojni program, koji će zaustaviti propadanje Braničevskog okruga i odlazak mladih u inostranstvo, jer će im, pre svega, ponuditi mogućnost da se zaposle u svom rodnom kraju. SNS će tako sprečiti odliv obrazovanih kadrova, koji su potrebni Srbiji da bi postala prosperitetna zemlja - kazao je Nikolić.


"Guslarsko veče" i izložba eksponata privatne kolekcije "Vasileus" | Radio Kosovska Mitrovica\n“Guslarsko veče” i izložba eksponata privatne kolekcije “Vasileus”\n21. February, 2019 09:40 |\nU okviru “Etno festivala mladih stvaralaca”večeras je na Fakultetu tehničkih nauka u Kosovskoj Mitrovici održano tradicionalno “Guslarsko veče” u organizaciji Udruženja guslara, zdravičara i epskih pesnika “Banović Strahinja”, i otvorena je izložba rukotvorina i starih predmeta privatne kolekcije “Vasileus.\nOvogodišnja manifestacija je ujedno i humanitarnog karaktera, u cilju prikupljanja novčanih sredstava za lečenje Dragana Tripkovića iz Plemetine, kojem je hitno potrebna transplantacija bubrega.\nSekretar Udruženja “Banović Strahinja” Stanko Adžić kaže da je povod večerašnjeg okupljanja deseta, jubilarna slava ovog udruženja.\n“Želeli smo našim sugrađanima i građanima severa Kosova i šire približimo očuvanje tradicije, a gusle svakako jesu deo toga. Ovo je ujedno i povod da se ukaže na to da su gusle upisane na Uneskovu listu nematerijalnog kulturnog nasleđa Srbije” – rekao je Adžić.\nGlavni gosti večeri bili su članovi Udruženja guslara “Vojvoda Mina Radović” iz Podgorice, sa kojim su se pobratimili 2015. godine.\nOd tada, ova dva udruženja se međusobno posećuju, prevashodno na dan Svetog Save II, na KiM, i na dan Svetog Vasilija Ostroškog, u Crnoj Gori.\nJedan od učesnika “Guslarske večeri” Zoran Plemić iz Sarajeva , kaže da će nakon Gračanice i Kosovske Mitrovice održati i nekoliko koncerata u istočnom Sarajevu u cilju podrške humanitrnoj akciji “Neka život pobedi”, za pomoć Draganu Tripkoviću iz Plemetine.\n“Sve što je srpsko mi gajimo i poštujemo, tu je epsko stvaralaštvo i tradicija, posebno ona koju Kosovo ima i uvek nam je drago doći i podržati naš pravoslavni, hrišćanski narod” – rekao je Plemić.\nU okviru festivala, u holu Fakulteta tehničkih nauka otvorena je izložba privatne kolekcije “Vasileus”.\nVasilije Manitašević objasnio je da je izložba deo porodične kolekcije eksponata koje je njegov otac prikupljao preko četiri decenije.\n“Kolekcija broji preko 300 eksponata, ovde je izložen samo jedan njen mali deo. Kolekcija se sastoji iz upotrebnih predmeta, oružja, tkanina i nakita” – rekao je Manitašević.\nOn je dodao da imaju u planu otvaranje muzeja u porodičnoj kući u Velikoj Hoči, gde bi bili izloženi svi prikupljeni eksponati.\nVečerašnjem festivalu prisustvovao je i Andrej Lisovoj, šef Ruske kancelarije u Prištini.\nOn je istakao da Srbi moraju uvek postojati na Kosovu, i da je poštovanje tradicije vrlo važno, kako za Srbe, tako i za Ruse koji, kako je rekao, na Kosovu imaju bratski narod, i ljude sa tradicijom koja je slična njihovoj.\n“Za mene je ovo vrlo interesantno i vidimo da vi tu u srpskom delu Kosova imate mogućnost da sačuvate svoju tradiciju i kulturu, materijalnu i nematerijalnu. Srbi na Kosovu imaju svoju istoriju, tradiciju koju mogu da nastave mnoge generacije” – rekao je Lisovoj.\nPored guslara, ovu manifestaciju, prigodnim programom, upotpunili su članovi crkvenog hora “Branislav Nušić” i učenici Tehničke škole “Mihailo Petrović Alas” iz Kosovske Mitrovice.\nSuorganizator festivala je NVO “Humani centar Mitrovica”.\nVeroljub Petronić iz “Humanog centra Mitrovica” objašnjava da je cilj organizovanja jedne ovakve manifestacije očuvanje tradicije, kulturne baštine, običaja i etno instrumenata.\nOn je pozvao predstavnike svih institucija, odgovorne za zaštitu kulturne baštine, da prepoznaju i podrže bilo koju organizaciju koja skreće pažnju na zaštitu kulture.\n”Etno festival mladih stvaralaca” održan je juče u Domu kulture ”Gračanica”.